ομιλία του Γ. Α. Παπανδρέου προς τους ομογενείς στην Αστόρια\n«Πολιτική Αλλαγή για μια κοινωνία ανθρωπιάς», ομιλία του Γ. Α. Παπανδρέου προς τους ομογενείς στην Αστόρια\nΣάββατο27 Σεπτεμβρίου 2008\nΕίμαστε όλοι εδώ και ξέρω ότι ήρθατε απόψε να ακούσετε για την Ελλάδα του σήμερα, για το μέλλον της, για τα μεγάλα γεγονότα που έχουμε μπροστά μας να αντιμετωπίσουμε. Θα ήθελα, όμως, πριν ξεκινήσω, να πω δυο λόγια από καρδιάς, γιατί αισθάνομαι ένας με εσάς. Όπως και εσείς, άνθρωποι της Διασποράς, μακριά από την πατρίδα, έτσι κι εγώ πολλά χρόνια της ζωής μου έζησα ανάμεσά σας, γνωρίζω πολλούς από εσάς, έχουμε κοινούς αγώνες.\nΘυμάμαι σαν να είναι χθες τους αγώνες που κάναμε τότε, με τον Ανδρέα Παπανδρέου, τη Μελίνα Μερκούρη, για να ανατρέψουμε τη χούντα και να αποκαταστήσουμε τη Δημοκρατία στην πατρίδα μας. Τους αγώνες στη συνέχεια όταν κυμάτιζε ελεύθερα η γαλανόλευκη σημαία μας, για το μεγάλο ζήτημα της Κύπρου, της κατοχής της Κύπρου από την Τουρκία. Παλεύαμε μαζί φωνάζοντας για την ελευθερία, τη δικαιοσύνη, την ανεξαρτησία της χώρας μας, της Κύπρου και του Ελληνισμού, για να έχει το δικαίωμα να ορίζει ο ίδιος την τύχη του.\nΜας ενώνει ένας πολιτισμός ανθρωπιάς, ο Ελληνικός πολιτισμός με αμέτρητες παραδόσεις που απλώνονται στο βάθος της ιστορίας, παραδόσεις αγώνων, όχι μόνο του ελλαδικού Ελληνισμού, αλλά και των Ελλήνων της Ομογένειας, της Διασποράς. Δύσκολοι αγώνες, που ξεκίνησαν πολύ παλαιότερα οι προηγούμενες γενιές, πολλές γενιές πριν, που πάλεψαν για να μπορέσει σήμερα ο Ελληνισμός της Ομογένειας να είναι περήφανος για τα κατορθώματα, για τους στόχους που έχει βάλει και έχει φτάσει.\nΜας ενώνει ο πολιτισμός και για έναν άλλο λόγο. Διότι αισθανόμαστε τις ρίζες μας σαν μια μεγάλη δύναμη, που μας δίνει τη δυνατότητα σε δύσκολες στιγμές, να μπορούμε να πατάμε γερά, να μπορούμε να αντιμετωπίζουμε με αποφασιστικότητα πολλές από τις κακουχίες και τις δυσκολίες που έχει μπροστά μας η ζωή, ιδιαίτερα η ζωή των Ελλήνων της Διασποράς.\nΕίτε στην Αστόρια, είτε στη Μελβούρνη, είτε στην Φραγκφούρτη, είτε στην Κωνσταντινούπολη, στην Τασκένδη, στο Κέιπ Τάουν, στο Μπουένος Άιρες, σε κάθε γωνιά της γης όλοι μοιραζόμαστε αυτήν την παράδοση.\nΑλλά θα έλεγα ότι μοιραζόμαστε και μια υπόσχεση, μια άγραφη υπόσχεση μέσα από τη δουλειά μας, τον κόπο μας, την προσπάθειά μας να προσφέρουμε εμείς στα παιδιά μας, στην επόμενη γενιά, ό,τι καλύτερο μπορούμε. Να φτιάξουμε έναν κόσμο καλύτερο, να μπορούμε να δώσουμε στα παιδιά μας νέες προοπτικές. Αυτό το έχει δείξει ο Ελληνισμός της Διασποράς, αυτό το έχει δείξει η Ομογένεια της Αμερικής και μπράβο, συγχαρητήρια για όλες τις προσπάθειες που κάνετε για να ανεβεί ο Ελληνισμός ψηλότερα.\nΈχουμε, επίσης, και μια άλλη υπόσχεση άγραφη που κρατάμε όλοι μαζί, παρά τα πολλά χιλιόμετρα που μας χωρίζουν από την πατρίδα. Έχουμε δώσει την υπόσχεση να κρατάμε αυτές τις παραδόσεις. Αυτές τις ωραίες Ελληνικές παραδόσεις, την αγάπη για την πατρίδα μας και, βεβαίως, ξέρω και ξέρετε, εμείς που έχουμε ζήσει στο εξωτερικό, τι σημαίνει το να είσαι Έλληνας, διότι όταν βρίσκεσαι στο εξωτερικό, καταλαβαίνεις περισσότερο την ταυτότητά σου.\nΚαταλαβαίνεις περισσότερο την ταυτότητα, διότι ο διπλανός σου σε ρωτάει, αναρωτιέται τι κάνει αυτή η χώρα, πως είναι αυτή η χώρα. Βλέπεις τις διαφορές που έχεις με άλλες κουλτούρες, άλλες παραδόσεις και, βεβαίως, θέλεις να αισθάνεσαι πάντα περήφανος. Βρίσκεις και μια ανθρωπιά μέσα από την παράδοση, που μπορεί να είναι οι ποντιακοί χοροί, οι κρητικοί χοροί, μπορεί να είναι οι παραδοσιακοί μας χοροί, αλλά μπορεί να είναι, βεβαίως, η ιστορία και οι αγώνες μας.\nΘέλουμε όλοι οι Έλληνες της Διασποράς, να αισθανόμαστε περήφανοι για την πατρίδα. Εμείς πονάμε, πολλές φορές ακόμη περισσότερο, γιατί ξέρουμε τι μπορεί να είναι η πατρίδα. Ξέρουμε από την δική μας εμπειρία εδώ στο εξωτερικό, είτε στην Αμερική, είτε στην Αυστραλία, είτε στη Γερμανία, είτε αλλού, ότι ο Έλληνας μπορεί να πάει μπροστά. Γι' αυτό όταν βλέπουμε πολλές φορές, η Ελλάδα να πηγαίνει πίσω, μας πονάει διπλά. Μας πονάει διπλά όχι μόνο γιατί πηγαίνει πίσω, αλλά γιατί σκεφτόμαστε «μα, γιατί να πηγαίνει πίσω». Γιατί να γίνονται, αυτά που γίνονται στη χώρα μας και να μην πηγαίνει μπροστά.\nΕμείς θέλουμε μια πατρίδα που σέβεται και αξιοποιεί όλους τους ανθρώπους, που αναδεικνύει τους καλύτερους που μεγαλουργούν και μέσα και έξω από τα σύνορά της, που σέβεται και δίνει ευκαιρίες στη νέα γενιά.\nΓι/ αυτό και σήμερα πολλοί αναρωτιούνται και με ρωτάνε, κι αυτές τις μέρες, μα τι γίνεται στην Ελλάδα; Πού πάει η χώρα; Και μας καίει, μας πονάει. Και εσείς, βέβαια, σήμερα έχετε τη δυνατότητα λόγω των Μέσων Ενημέρωσης, να παρακολουθείτε καθημερινά την πολιτική, αλλά και την κοινωνική και πολιτιστική ζωή της Ελλάδας.\nΚαι, βεβαίως, παρακολουθώντας σήμερα την Ελλάδα, έχει κανείς την αίσθηση ότι έχει χάσει το βηματισμό της, έχει χάσει τον προσανατολισμό της, έχει χάσει τους ορίζοντες, τους στόχους που είχαμε ανοίξει. Και λέω είχαμε ανοίξει, γιατί και εμείς, ως Έλληνες της Διασποράς, ξέρουμε ότι η Ελλάδα μπορεί. Το έχουμε αποδείξει, ως ΠΑΣΟΚ, ότι η Ελλάδα έχει τεράστιες δυνατότητες.\nΌποιες και αν ήταν οι αδυναμίες μας, ή όποια λάθη και εάν κάναμε, καταφέραμε πάρα πολλά. Το 2004 παραδώσαμε μια Ελλάδα ισχυρή, μια Ελλάδα με αυτόνομη και ισχυρή φωνή στο διεθνές σύστημα, στην διεθνή σκακιέρα, όπου είχαμε λόγο και μας άκουγαν. Άκουγαν τη φωνή της Ελλάδας, όταν μιλάγαμε για τα Βαλκάνια, άκουγαν την Ελλάδα. Όταν έστρεφαν το ενδιαφέρον τους στην περιοχή των Βαλκανίων, της Μεσογείου ή της Μαύρης Θάλασσας και του Καυκάσου, ρωτούσαν την Ελλάδα πάντα, για να έχουν την άποψή της.\nΉμασταν ένας προνομιακός συνομιλητής μέσα στην Ευρωπαϊκή Ένωση. Βάλαμε, επίσης, στέρεες βάσεις για μια κοινωνία ανάπτυξης, μια ισχυρή Ελληνική οικονομία με επενδύσεις, με δημόσιες επιχειρήσεις που λειτουργούσαν και είχαν πλεόνασμα, είχαν κέρδη. Και, βεβαίως, δημιουργήσαμε μεγάλα έργα. Μεγάλα έργα, τα οποία και εσείς θα έχετε δει στις μεταφορές, στα νοσοκομεία, στην εκπαίδευση, στις αθλητικές εγκαταστάσεις. Έργα με κοινωνική αναφορά, όπως το μετρό, ο προαστιακός, τα λιμάνια, οι γέφυρες, τα σχολεία, τα περιφερειακά νοσοκομεία σε περιοχές που δεν είχανε τις απαραίτητες υποδομές, για να βοηθήσουμε σε βασικές ανάγκες,.\nΑυτή η Ελλάδα το 2004 προκαλούσε και το θαυμασμό και την περηφάνια των Ελλήνων της Διασποράς. Και θα έλεγα, η αποκορύφωση ήταν όχι μόνο η ένταξη της Κύπρου στην Ευρωπαϊκή Ένωση, όχι μόνο η προεδρία μας στην Ευρωπαϊκή Ένωση, αλλά και η τέλεση των Ολυμπιακών Αγώνων το 2004 που γέμισαν και πάλι τους Έλληνες και ιδιαίτερα τους νέους με περηφάνια. Θυμάμαι όταν παλαιότερα συζητούσαμε για την κάλυψη των Ολυμπιακών Αγώνων λέγαμε, αν υπάρχει ένας λόγος να τους κάνουμε, είναι ώστε η δεύτερη, τρίτη, τέταρτη, πέμπτη γενιά Ελλήνων, νέων ανθρώπων, να μπορούν να μιλάνε στον γείτονά τους, και να λένε, «ξέρετε αυτή είναι η Ελλάδα». Είμαστε και εμείς Έλληνες, αυτήν την Ελλάδα αγαπάμε και νομίζω αυτό καταφέραμε το 2004 με τους ωραίους Αγώνες που κάναμε και που είδε όλος ο κόσμος.\nΗ Ελλάδα το 2008, η σημερινή Ελλάδα, δυστυχώς, δεν θυμίζει και πολύ την Ελλάδα του 2004. Το βλέπουμε, το βλέπετε καθημερινά. Βλέπετε την επικαιρότητα, επισκέπτεστε τη χώρα, μιλάτε με συγγενείς και φίλους. Δυστυχώς, φαίνεται ότι κάποιοι είτε γιατί δεν μπόρεσαν, είτε γιατί έτσι το θέλουν, μας γυρίζουν σήμερα πίσω. Και αυτό για τρεις βασικούς λόγους.\nΠρώτα απ' όλα, η σημερινή κυβέρνηση, δυστυχώς, έχει κάνει κάθε τι για να χάσουμε την αυτοπεποίθησή μας, να αισθανθούμε αυτό που πολλές φορές λέμε στην Ελλάδα, μιζέρια. Δηλαδή ότι, δεν μπορούμε εμείς οι Έλληνες, έτσι είμαστε εμείς οι Έλληνες, με αποτέλεσμα να είμαστε σήμερα από τους πιο απαισιόδοξους λαούς στην Ευρωπαϊκή Ένωση, όταν το 2004 ήμασταν από τους πιο αισιόδοξους λαούς στην Ευρώπη.\nΔεύτερον, δεν υπάρχει σχέδιο, στόχος, όραμα, οδικός χάρτης, για το πού πάμε, ποια είναι η πορεία μας. Κάθε ημέρα, βλέπουμε απλώς κινήσεις εντυπωσιασμού, επικοινωνιακές κινήσεις, μπαλώματα, για τα προβλήματα που υπάρχουν.\nΚαι τρίτον, μια πολιτεία, που δυστυχώς, είναι χωρίς κανόνες, γεγονός που δίνει την ευκαιρία στους ισχυρούς να κάνουν αυτό που θέλουν και στον πολύ κόσμο να αισθάνεται την αδικία, το περιθώριο και τα προβλήματα να συσσωρεύονται στην καθημερινή ζωή.\nΑνασφάλεια και μέσα και έξω από τα σύνορα της χώρας μας. Και είναι δυστυχώς γεγονός, ότι πήγαμε πίσω, διότι επικράτησε ξανά η αντίληψη μιας μονολιθικής εξουσίας, ενός κόμματος που ελέγχει τα πάντα, προτάσσει περισσότερο, όχι τους κανόνες, αλλά την εκμετάλλευση του ανθρώπου από τον άνθρωπο, κάτι που ευνοεί τελικά και την διαφθορά, με αποτέλεσμα να βλέπουμε καθημερινά, δυστυχώς, στις εφημερίδες, στα Μέσα Ενημέρωσης, να ασχολούνται όλοι με τα σκάνδαλα.\nΌχι, δεν θέλουμε να ασχολούμαστε με τα σκάνδαλα. Δεν είναι αυτή η Ελλάδα. Δεν είναι η Ελλάδα των σκανδάλων. Η Ελλάδα, είναι η Ελλάδα των Ελλήνων με φιλότιμο, με περηφάνια, με σιγουριά για το μέλλον, με αξίες.\nΚαι γι' αυτό ακριβώς έχουμε πει εμείς, ότι πρέπει επιτέλους - και έχω κάνει κι εγώ επανειλημμένως προτάσεις στον πρωθυπουργό - να δουλέψουμε από κοινού. Να δουλέψουμε από κοινού για να χτυπήσουμε τη διαφθορά, να βάλουμε κανόνες, να βάλουμε ένα πλαίσιο κανόνων για τη λειτουργία του κράτους, για ένα κράτος που ξέρετε πόσο ταλαιπωρεί τον πολίτη, το ξέρετε, το ζείτε και ξέρετε πως θα μπορούσε να λειτουργήσει ένα κράτος σωστά.\nΌταν λειτουργεί ένα κράτος σωστά, όταν υπάρχει ένα πλαίσιο, όταν υπάρχουν αξίες, όταν υπάρχουν κανόνες, ξέρουμε ότι ο Έλληνας μεγαλουργεί. Διότι μπορεί να σχεδιάσει, μπορεί να βάλει στόχους, μπορεί να δουλέψει και ξέρει ότι θα ανταμειφθεί, ξέρει ότι θα επιβραβευτεί, ξέρει ότι θα επικρατήσει με την αξία του και όχι με το πιο μέσον έχει, ή ποιον γνωρίζει, ή εάν είναι κοντά σε κάποιον ισχυρό.\nΞέρει ότι ο ίδιος έχει ισχύ, διότι ο Έλληνας είναι ισχυρός. Η Ελληνίδα είναι ισχυρή. Δεν χρειαζόμαστε διάφορους μεσάζοντες προστάτες, ρουσφέτια, πελατειακές σχέσεις. Χρειαζόμαστε ένα οργανωμένο σωστό κράτος. Δυστυχώς σήμερα, δεν γίνεται σεβαστό αυτό το αίτημα και βλέπουμε ότι το κράτος δεν προστατεύει τον αδύναμο, δεν προστατεύει τα δικαιώματα των πολιτών, δεν προστατεύει τη δημόσια περιουσία, δεν προστατεύει τους θεσμούς, δεν προστατεύει τα δάση και τις παραλίες μας, τον πλούτο, τελικά, του Ελληνικού λαού.\nΓι' αυτά βεβαίως, πρώτη ευθύνη έχει η εκάστοτε κυβέρνηση, γι' αυτό και η σημερινή κυβέρνηση έχει τεράστια ευθύνη για τον κατήφορο τον οποίο έχουμε πάρει. Όμως ξέρετε ότι αυτή είναι η αντίληψη ενός κράτους που δεν επικρατεί το δίκαιο, αλλά επικρατεί ο ισχυρός, δυστυχώς το γνωρίζετε κι εσείς, όχι μόνο ως Έλληνες, αλλά και ως Έλληνες που ζείτε στην Αμερική.\nΜια Αμερική που βρίσκεται και αυτή σήμερα στη δίνη μιας τεράστιας οικονομικής κρίσης, μιας κρίσης που παίρνει διεθνείς διαστάσεις και βεβαίως, δημιουργεί προβλήματα σε παγκόσμιο επίπεδο. Αυτή η κρίση που ξεκίνησε με τα στεγαστικά δάνεια, η κρίση επίσης στις πρώτες ύλες, στο πετρέλαιο, στις τιμές των τροφίμων, δεν προέκυψε από το πουθενά. Ακριβώς αυτή η κρίση απειλεί σήμερα τις περιουσίες τόσων ανθρώπων, και τις δικές σας περιουσίες, εκατομμυρίων πολιτών σε όλο τον κόσμο. Και δεν είναι μια κρίση τεχνικής φύσης. Δεν είναι μια κρίση επειδή κάπου ένα μηχάνημα στράβωσε και δημιούργησε κάποιο πρόβλημα.\nΑντανακλά την πολιτική αντίληψη μιας κυβέρνησης νεοσυντηρητικής. Μιας κυβέρνησης νεοσυντηρητικής που είπε, αφήστε τους ισχυρούς να κάνουν αυτό που θέλουν, κάτι που ουσιαστικά σημαίνει, οι πλούσιοι να γίνουν πλουσιότεροι, οι φτωχοί φτωχότεροι, η ψαλίδα να ανοίξει και εμείς δεν θα ελέγχουμε. Δεν θα βάζουμε κανόνες. Δεν θα κάνουμε ρυθμίσεις, διότι εμείς θέλουμε να δώσουμε τη δυνατότητα στους πλουσίους να γίνουν πιο πλούσιοι και εάν μπορέσουν, επειδή θα έχουν τόσα λεφτά να επενδύσουν - το είπε και χθες ο Ομπάμα - ίσως τότε θα φτάσουν και κάποιες σταγόνες πλούτου και στον πολίτη, πιο χαμηλά.\nΠολύ σωστά είπε και ο Ομπάμα, ότι αυτός είναι ένας μύθος. Δεν γίνεται με αυτή την πολιτική να πάει μπροστά μια κοινωνία που θέλει να σέβεται τον πολίτη, να σέβεται τα δικαιώματά του, να εγγυάται σωστή υγεία, να εγγυάται σωστή ασφάλεια, ασφαλιστικό σύστημα, σωστή στέγαση, σωστή παιδεία.\nΑυτά είναι τα αποτελέσματα τα οποία ζει σήμερα η Αμερική, με μια νεοσυντηρητική κυβέρνηση. Δεν είναι κρίση απλά οικονομική. Δεν είναι μια κρίση κάποιων στατιστικών αριθμών στην οικονομία. Είναι μια κρίση αξιών. Είναι η έλλειψη αξιών στην πολιτική. Είναι η έλλειψη κανόνων στην αγορά. Είναι η έλλειψη αξιών σε ένα κράτος. Είναι η έλλειψη αξιών, που δείχνει ότι οι θεσμοί δεν λειτουργούν ή έχουν υπονομευθεί και δεν λειτουργούν για τον πολίτη, για τους πολλούς.\nΕίναι μια κρίση δημοκρατίας, που δεν συγκρατεί την κερδοσκοπία, δεν συγκρατεί την απληστία, δεν συγκρατεί τον ισχυρό, με αποτέλεσμα να γίνεται περισσότερο ισχυρός. Αφήνει τους μεγάλους να κάνουν αυτό που θέλουν, τους χρηματοπιστωτικούς οργανισμούς ανεξέλεγκτους και ουσιαστικά, όλα αυτά σε βάρος του μέσου, του απλού πολίτη.\nΑυτά που ζείτε εσείς, τα ζούμε και στην Ελλάδα, όχι λόγω διεθνούς κρίσης, αλλά ακριβώς λόγω αυτής της νεοσυντηρητικής αντίληψης. Μιας νεοσυντηρητικής αντίληψης που λέει, θα ενισχύσουμε τους ισχυρούς και θα αφήσουμε στο περιθώριο τον πολύ κόσμο, τους πολλούς. Κι αυτό γίνεται όταν μια παράταξη είναι δέσμια στα μεγάλα συμφέροντα, που τελικά, δεν απηχούν το μέσο πολίτη, δεν απηχούν τους πολλούς, δεν απηχούν τους δημοκρατικούς θεσμούς.\nΓι' αυτό εμείς μιλάμε για την ανάγκη μιας δημοκρατικής ανατροπής και στην Ελλάδα. Και μακάρι, μιας δημοκρατικής ανατροπής και στις ΗΠΑ.\nΧθες είχα την ευκαιρία να συναντηθώ με το προεδρείο της Σοσιαλιστικής Διεθνούς. Η Σοσιαλιστική Διεθνής είναι μια Οργάνωση στην οποία έχω την τιμή να προεδρεύω. Συμμετείχαν 160 κόμματα απ' όλο τον κόσμο, όλα τα εργατικά κόμματα της Ευρώπης, τα σοσιαλιστικά, σοσιαλδημοκρατικά κόμματα, πάρα πολλά κόμματα της Λατινικής Αμερικής - χθες μίλησα με τη Μισέλ Μπατσελέτ, Πρόεδρο της Χιλής, της οποίας το κόμμα είναι μέλος της Σοσιαλιστικής Διεθνούς - όπως και το ANC του Μαντέλα από τη Νότιο Αφρική και πολλά ακόμη κόμματα από την Αυστραλία, την Νέα Ζηλανδία, από πάρα πολλές χώρες της Ασίας. Είναι ένας τεράστιος Οργανισμός.\nΧθες, λοιπόν, αποφασίσαμε να οργανώσουμε μια διεθνή Επιτροπή, με εξέχουσες προσωπικότητες, για να καταθέσουμε εμείς στη διεθνή κοινότητα, μια πρόταση των προοδευτικών, δημοκρατικών δυνάμεων του κόσμου, με την οποία να μπορέσουμε να ξεφύγουμε από την κρίση και να εγγυηθούμε σε παγκόσμιο επίπεδο ένα σωστό σύστημα υγείας, ένα σωστό σύστημα παιδείας, ένα σωστό ασφαλιστικό σύστημα για όλους.\nΚαι μάλιστα, ζητήσαμε από το Νομπελίστα οικονομολόγο Τζόζεφ Στίγκλιτς, ο οποίος είναι και Νεοϋρκέζος, να είναι ο επικεφαλής αυτής της Επιτροπής και χαίρομαι που δέχτηκε να μας τιμήσει αναλαμβάνοντας την προεδρεία σ' αυτή την Επιτροπή.\nΑκριβώς αυτή είναι η διαφορά μας, υπάρχουν οικονομολόγοι και οικονομολόγοι. Γι' αυτό εμείς επιλέξαμε ένα οικονομολόγο, ο οποίος έχει προοδευτικές ιδέες, δεν είναι μόνο αυτός που πονάει για τα προβλήματα των αδυνάτων, των πολλών, αλλά είναι και ένας άνθρωπος, μια εξέχουσα προσωπικότητα, που έχει πάρει το Νόμπελ Οικονομικών, ακριβώς για τα ζητήματα του διεθνούς χρηματοπιστωτικού συστήματος.\nΑλλά για να ξαναπάμε πίσω στην πατρίδα. Στην Ελλάδα κάναμε, έκανα και προσωπικά, μια πρόταση πολύ συγκεκριμένη, για να αντιμετωπίσουμε μια νεοσυντηρητική πολιτική που έχει δημιουργήσει τεράστια προβλήματα και θα το έχετε δει στις οικονομίες τόσων οικογενειών, με τέσσερις στόχους.\nΠρώτα απ' όλα, μέτρα τα οποία θα υποστηρίξουν το οικογενειακό εισόδημα των μεσαίων και των φτωχότερων τάξεων της χώρας μας.\nΔεύτερον, επένδυση στο κοινωνικό σύστημα, ώστε να είναι δικαίωμα για όλους η πρόσβαση στην υγεία, δικαίωμα για όλους μια σωστή σύνταξη, μια αξιοπρεπής σύνταξη. Δικαίωμα για όλους η πρόσβαση σε μια σωστή, άριστη εκπαίδευση. Δικαίωμα για όλους η πρόνοια, ώστε ένας αδύναμος με προβλήματα, να μπορεί να έχει την προστασία του κράτους, της πολιτείας.\nΤρίτον, να πάμε σε μια άλλη ανάπτυξη, που θα αξιοποιήσει τις νέες τεχνολογίες. Τις νέες ενεργειακές τεχνολογίες. Τη λεγόμενη πράσινη ανάπτυξη. Η ανάπτυξη που συνδέεται με το περιβάλλον. Είναι αυτό στο οποίο η Ελλάδα μπορεί να πρωτοπορήσει. Είναι αυτό για το οποίο συζητούν και εδώ, στις ΗΠΑ, γύρω από το πρόβλημα της τιμής του πετρελαίου. Ο Ομπάμα έχει πει ότι, σε λίγα χρόνια θα πρέπει να είναι αυτόνομη η Αμερική από το πετρέλαιο. Η Ελλάδα μπορεί να προχωρήσει σε αυτό το δρόμο και να πρωτοπορήσει διεθνώς, γιατί εμείς έχουμε και την αιολική ενέργεια, έχουμε και την ηλιακή ενέργεια, έχουμε και τη γεωθερμία, έχουμε τις δυνατότητες να αναπτύξουμε την οικονομία μας σ' αυτούς τους τομείς.\nΚαι σε αυτούς τους τομείς, αύριο ως κυβέρνηση - και ελπίζω σύντομα να είμαστε κυβέρνηση - εγγυώμαι ότι θα έχω επαφή με τον Ελληνισμό της Διασποράς για επενδύσεις σ' αυτές τις νέες τεχνολογίες, για την ανάπτυξη της χώρας.\nΤέταρτον, ένα κράτος δικαίου. Επιτέλους, πρέπει το κράτος μας να λειτουργεί με κανόνες. Το ποιος, για παράδειγμα, θα γίνεται δημόσιος υπάλληλος, το ποιος θα γίνεται διοικητής ενός Οργανισμού. Δεν μπορεί να γίνεται κάποιος επειδή είναι συγγενής, κουμπάρος, ή φίλος. Θα γίνεται επειδή είναι σωστός, ικανός, να μπορέσει να υπηρετήσει το δημόσιο συμφέρον, να υπηρετήσει την Ελλάδα.\nΑυτή είναι η Ελλάδα που οραματίζομαι. Μια Ελλάδα της δημιουργίας και της αξιοσύνης. Όχι μια Ελλάδα του βολέματος, του ωχαδελφισμού και της ασυδοσίας. Δεσμεύομαι, όπως δεσμεύτηκα στην Ελλάδα, και απέναντί σας απόψε. Είμαι αποφασισμένος να συγκρουστώ με παλιές αντιλήψεις και παλιές πρακτικές, που κρατούν την Ελλάδα πίσω.\nΓι' αυτό και απευθύνομαι σε εσάς που είστε πραγματικοί πολίτες του κόσμου, που έχετε παραστάσεις, έχετε βιώματα, εμπειρίες, που έχει ανάγκη ο Ελληνισμός. Έχει ανάγκη και εσάς η χώρα για να προχωρήσει. Απευθύνομαι σε εσάς, που έχετε γνωρίσει από πρώτο χέρι τι μπορεί να κάνει ο Έλληνας όταν έχει τη στήριξη, όταν γνωρίζει τους κανόνες, τους στόχους, την επιβράβευση.\nΑπευθύνομαι σε εσάς και ζητώ να στηρίξετε την προσπάθειά μας να αλλάξουμε τη χώρα. Να την ξαναβάλουμε στην πρωτοπορία. Να την ξαναβάλουμε στο χάρτη της ευημερίας, της προόδου. Σας ζητώ να χαράξουμε από κοινού, μια Ελλάδα περήφανη, ισχυρή στην Ευρώπη, ισχυρή στον κόσμο με φωνή και άποψη.\nΜια Ελλάδα, που κάνει κάθε Έλληνα και Ελληνίδα περήφανο - περήφανη, για την καταγωγή τους. Μια περηφάνια που δεν εξαντλείται στη λατρεία των προγόνων, τους οποίους τιμούμε και για τους οποίους είμαστε περήφανοι - γιατί όπου κι αν πάει κανείς στη γη, μας μιλούν για την Ελλάδα του Αριστοτέλη, του Μεγάλου Αλεξάνδρου, του Σωκράτη, των μεγάλων μας φιλοσόφων, του Περικλή, της Δημοκρατίας, αλλά θέλουμε να είμαστε περήφανοι και για την Ελλάδα του σήμερα, διότι ξέρουμε ότι και η Ελλάδα του σήμερα μπορεί.\nΚαι μια τέτοια Ελλάδα βεβαίως, είναι μια Ελλάδα που θα είναι ισχυρή και στα διεθνή φόρα. Στον αγώνα των διεθνών σχέσεων, όπου ακόμη έχουμε σημαντικά προβλήματα. Καταφέραμε κι εκεί πολλά. Καταφέραμε παρά τις αντιρρήσεις των μεγάλων δυνάμεων, να βάλουμε την Κυπριακή Δημοκρατία στην Ευρωπαϊκή Ένωση, για να υπάρχει σιγουριά.\nΚαι από εδώ, από την Αστόρια, το μήνυμά μας πρέπει να είναι ξεκάθαρο και είναι ξεκάθαρο, δεν μπορεί, είναι απαράδεκτο εν έτει 2008 να υπάρχει ακόμη κατοχή στην Κυπριακή Δημοκρατία, στην Κύπρο. Σήμερα ανοίγεται και πάλι ένα παράθυρο ελπίδας. Χθες είχα την ευκαιρία να μιλήσω με τον Πρόεδρο της Κυπριακής Δημοκρατίας, τον Δημήτρη Χριστόφια. Είναι ένας πολιτικός ηγέτης με μεγάλους ορίζοντες και στόχους, έχει καταφέρει με το κύρος του να αποκτήσει το σεβασμό της διεθνούς κοινότητας, μας συνδέει μια ιδιαίτερη και προσωπική και αγωνιστική φιλία και συνεργασία. Έχει την αμέριστη στήριξή μου, την αμέριστη στήριξη του ΠΑΣΟΚ, είμαι σίγουρος και όλων των Ελλήνων και του Ελληνισμού.\nΑυτό το οποίο λέμε προς την Τουρκία, είναι, επιτρέψτε επιτέλους, οι ίδιοι, οι Ελληνοκύπριοι και οι Τουρκοκύπριοι, από μόνοι τους, χωρίς παρεμβάσεις, χωρίς κατοχές, χωρίς απειλές στρατιωτικής παρέμβασης, να λύσουν τα προβλήματά τους, για να υπάρξει επανένωση της Κύπρου. Να γίνει μια Κύπρος ανεξάρτητη, δημοκρατική, ελεύθερη.\nΝα υπάρξει σεβασμός των αποφάσεων του ΟΗΕ και σεβασμός των κανόνων της Ευρωπαϊκής Ένωσης. Οφείλει η Τουρκία να αποσύρει τα στρατεύματά της. Μόνο έτσι θα μπορεί να υπάρξει και ένα κοινό μέλλον για όλους μας και βεβαίως, της Τουρκίας μέσα σ' αυτή τη μεγάλη οικογένεια που λέγεται Ευρωπαϊκή Ένωση.\nΗ έλλειψη παρουσίας και κύρους της χώρας μας, έχει φέρει, δυστυχώς, αρνητικά αποτελέσματα και στο θέμα της FYROM. Εμείς έχουμε μια ξεκάθαρη θέση. Λέμε, μια σύνθετη ονομασία με γεωγραφικό προσδιορισμό, η οποία θα χρησιμοποιείται σε όλες τις περιπτώσεις. Όχι διπλές ονομασίες. Είναι μια πολύ ξεκάθαρη θέση.\nΔυστυχώς, σήμερα και μετά από αλλεπάλληλα πισωγυρίσματα, έρχεται ο διαπραγματευτής και καταθέτει πακέτο προτάσεων που συνδυάζει και άλλα ζητήματα περί εθνοτήτων και παρόμοιων ζητημάτων. Δεν είμαι εδώ για να κάνω κριτική από τη Νέα Υόρκη στην κυβέρνηση, την κάνω στην Αθήνα. Είμαι εδώ για να πω ότι, δεν είμαστε ευχαριστημένοι για την πορεία των πραγμάτων όπως έχουν πάει.\nΚαι ξέρω ότι, σας πονάνε αυτά τα ζητήματα, διότι ξέρω ότι οι Έλληνες της Διασποράς αγωνίζονται κάθε φορά για τα μεγάλα εθνικά ζητήματα. Θέλω να πω ότι, σε μια δημοκρατία είμαστε αναγκασμένοι, είμαστε υποχρεωμένοι, να κάνουμε την κριτική μας για να πάει καλύτερα ο τόπος. Όμως βεβαίως, όταν αντιμετωπίζουμε δηλώσεις και προκλήσεις όπως αυτές του κ. Γκρουέφσκι, από τη FYROM, είμαστε και πάλι ενωμένοι, όλα τα κόμματα, όλοι οι Έλληνες, απέναντι σε τέτοιου είδους προκλήσεις.\nΤο ΠΑΣΟΚ έχει δείξει και κάτι ακόμα. Έχει δείξει ότι, ούτε να υψώνουμε τους τόνους του εθνικισμού χρειαζόμαστε, ούτε από την άλλη μεριά χρειάζεται να αποδεχόμαστε ηττοπαθώς τις εξελίξεις.\nΤο ΠΑΣΟΚ ξέρει να βάζει στόχους και με σοβαρότητα και αποφασιστικότητα, αυτούς τους στόχους όχι μόνο να τους επιδιώκει αλλά να τους υλοποιεί, να τους πετυχαίνει. Διότι εμείς ξέρουμε ότι, η Ελλάδα μπορεί, η Ελλάδα δεν έχει τίποτα να φοβηθεί.\nΣε αυτήν την πορεία, κάθε Έλληνας, σε κάθε γωνιά της γης, είναι κήρυκας των αξιών μας, είναι κήρυκας των δικαίων μας, είναι κήρυκας των προβλημάτων και της δίκαιης αντιμετώπισης των ζητημάτων που έχουμε στην περιοχή μας.\nΓιατί εμείς οι Έλληνες, ζητούμε κάτι πολύ απλό. Να τηρούνται οι νόμοι, να τηρείται το Διεθνές Δίκαιο, να μπορούμε να ζούμε ειρηνικά με όλους τους λαούς. Αυτός είναι ο στόχος μας. Γι' αυτό έχουμε δίκιο. Γι' αυτό όταν το παλεύουμε το δίκιο μας, μας ακούνε.\nΑλλά θέλω και πάλι να τονίσω ότι, σε αυτόν τον αγώνα καθοριστικό ρόλο έχει παίξει ο Ελληνισμός της Διασποράς. Καθοριστικό ρόλο έχετε παίξει εσείς όλα αυτά τα χρόνια, παλεύοντας εδώ, σε αυτήν την υπερδύναμη, για να ακουστεί η φωνή της Ελλάδας. Και έχετε πετύχει πολλά. Και χωρίς τη δική σας βοήθεια, χωρίς τη βοήθεια του Ελληνισμού της Διασποράς, δεν θα ήμασταν σε αυτή τη θέση που είμαστε σήμερα. Είναι η δική σας βοήθεια που έχει συμβάλει καθοριστικά στους στόχους εκείνους τους οποίους επιδιώκουμε.\nΓι' αυτό, φίλες και φίλοι, απλώσαμε πάντα το χέρι μας στον Ελληνισμό της Διασποράς. Πρώτα από όλα, διότι και εμείς είμαστε μέρος της Διασποράς. Το Κίνημα μας, το ΠΑΣΟΚ ξεκίνησε, από τους αγώνες, τους πολλούς αγώνες του Ελληνισμού, στην κατοχή για την απελευθέρωση, με τους ανένδοτους αγώνες τους οποίους ηγήθηκε ο Γεώργιος Παπανδρέου, αλλά και παλαιότερα. Η παράδοση μας πάει πίσω, στον Ελευθέριο Βενιζέλο.\nΑλλά το Κίνημά μας γεννήθηκε ουσιαστικά στο εξωτερικό, όταν παλεύαμε ενάντια στη χούντα. Μας ενέπνευσε και συνέβαλε ο Ελληνισμός της Διασποράς στις αρχές μας, στους στόχους μας, στην πορεία μας.\nΛέγαμε κάτι πολύ απλό. Ξέρουμε ότι, εμείς δικαιούμαστε αυτά τα οποία έχει ένας πολίτης σε μια άλλη χώρα. Την ελευθερία, να μπορεί να μη φοβάται να λέει την άποψη του και να φακελώνεται. Να μη φοβάται ότι αύριο δεν θα έχει δουλειά ή δεν θα έχει υγεία ή δεν θα έχει παιδεία. Απλά πράγματα, για τα οποία παλέψαμε και καταφέραμε πολλά να κάνουμε.\nΑυτός ήταν ένας δεσμός του δικού μας Κινήματος με τον Ελληνισμό της Διασπορά που είναι άρρηκτος, είναι ισχυρός. Και γι' αυτό, δημιουργήσαμε τη Γενική Γραμματεία Απόδημου Ελληνισμού, στηρίξαμε και συντονίσαμε πάρα πολλά προγράμματα. Οι νέοι να μπορούν να έρχονται στις κατασκηνώσεις, δημιουργήσαμε έδρες Ελληνικών Σπουδών σε Πανεπιστήμια του εξωτερικού, κοινές δράσεις για να μπορέσουμε να βοηθήσουμε την επαφή του Ελληνισμού της Διασποράς με την πατρίδα, καινοτόμες προσπάθειες, όπως το Αρκαδικό χωριό και άλλα.\nΔώσαμε τη δυνατότητα να σπουδάζουν οι Έλληνες της Διασποράς στα δικά μας τα Πανεπιστήμια, μέσα από ένα διαφορετικό εξεταστικό σύστημα και βεβαίως, δράσεις πολιτιστικές, μέχρι και τη συμμετοχή του Ελληνισμού της Διασποράς με πολλούς εθελοντές στους Ολυμπιακούς Αγώνες.\nΣτόχος, πάντα, ήταν αυτός ο δεσμός να μείνει ζωντανός. Όχι μόνο να συμβάλουμε εμείς στο να διατηρείτε εσείς, τα παιδιά σας και τα εγγόνια σας την ελληνική παράδοση, τις κοινές μας ρίζες, αλλά και γιατί ξέρουμε ότι εδώ, στον Ελληνισμό της Διασποράς, υπάρχει πάντα μια πηγή δύναμης, πηγή πνευματική, πηγή οικονομική, πηγή πολιτιστική, η οποία αναζωογονεί, δίνει οξυγόνο, δίνει τροφή στην Ελλάδα και στην προσπάθεια της Ελλάδας να πηγαίνει μπροστά.\nΟι επιστήμονες, οι καλλιτέχνες, οι επιχειρηματίες, οι εργαζόμενοι, όλοι οι Έλληνες της Διασποράς δίνουν με τον τρόπο τους τόσα πολλά για να πάει μπροστά η πατρίδα. Και όταν αξιοποιούμε σωστά τον Ελληνισμό της Διασποράς, τότε πραγματικά γινόμαστε ακόμα πιο ισχυροί, ακόμα πιο δυνατοί.\nΓι' αυτό θέλω να σας διαβεβαιώσω ότι και αύριο, ως πρωθυπουργός της χώρας, θα αξιοποιήσω, θα οργανώσω αυτό το δυναμικό μαζί σας, για να μπορέσετε να παίξετε ακόμα πιο σημαντικό ρόλο στην ανάπτυξη της χώρας μας, από τους επενδυτές, μέχρι τους πνευματικούς ανθρώπους, το δικαίωμα των νέων να έχουν πολύ μεγαλύτερη δυνατότητα πρόσβασης στο εκπαιδευτικό μας σύστημα, στα πανεπιστήμια μας, αλλά βεβαίως και σε πολλές πολιτιστικές και αθλητικές δραστηριότητες.\nΓι' αυτό και εμείς, όταν επί της δικής μας κυβέρνησης, αναθεωρήσαμε το Σύνταγμα μας, δώσουμε το δικαίωμα εκπροσώπησης των Ελλήνων της Διασποράς μέσα στο Ελληνικό Κοινοβούλιο.\nΚαι θέλω εδώ, να ξεκαθαρίσουμε τι έχει γίνει μέχρι τώρα με τα διάφορα σχέδια της Νέας Δημοκρατίας και τι προτείνουμε εμείς. Διότι υπάρχει μια υποβόσκουσα κριτική, ότι επειδή δεν τα βρίσκει ΠΑΣΟΚ και Νέα Δημοκρατία, φταίει το ΠΑΣΟΚ, γιατί δεν θέλει την ψήφο των Ελλήνων της Διασποράς. Μα, επειδή έχουμε διαφωνίες για το πώς θα γίνει το σύστημα, σημαίνει ότι εμείς δεν το θέλουμε;\nΑν πράγματι η κυβέρνηση θέλει να προχωρήσει σε αυτήν την ρύθμιση, θα πρέπει με σοβαρότητα να καθίσει κάτω, να ακούσει και τις δικές μας σκέψεις, τις απόψεις που είναι κοντά και στις προτάσεις που η ίδια η Διασπορά έχει καταθέσει στο Συμβούλιο Απόδημου Ελληνισμού, για να είμαστε σίγουροι ότι το σύστημα το οποίο εμείς θα εφαρμόσουμε, θα βοηθήσει την Ελλάδα και τον Ελληνισμό της Διασποράς και δεν θα δημιουργήσει προβλήματα.\nΣας λέω, λοιπόν. Η πρώτη πρόταση της κυβέρνησης της Νέας Δημοκρατίας, έδινε τη δυνατότητα στους Έλληνες της διασποράς να ψηφίσουν σε προξενικές κάλπες, βασικά μόνο σε προξενικές κάλπες, για τις υπάρχουσες εκλογικές περιφέρειες της Ελλάδας. Δηλαδή, ένας Κορίνθιος θα ψήφιζε για τον Κορίνθιο βουλευτή, ένας Κοζανίτης για τον βουλευτή της Κοζάνης, ένας Δωδεκανήσιος για τον βουλευτή στα Δωδεκάνησα.\nΑκούγεται αρχικώς ενδιαφέρον. Σκεφτείτε όμως, ότι αυτό θα μεταφέρει την μικροκομματική διαμάχη μεταξύ των βουλευτών, εδώ, στην Αστόρια, στη Μελβούρνη, στο Μπουένος Άιρες, στη Γερμανία, στο Βερολίνο, στο Λονδίνο. Εμείς δεν θέλουμε να μεταφέρουμε τις μικροκομματικές μας συγκρούσεις εδώ, στο εξωτερικό. Εμείς αυτό που θέλουμε είναι, να σας δώσουμε τη δυνατότητα εσείς να έχετε φωνή δική σας, να ακούγεται η δική σας φωνή μέσα στο Ελληνικό Κοινοβούλιο.\nΓι' αυτό και αυτή η πρώτη πρόταση, μετά και από την δικά σας κατακραυγή αποσύρθηκε. Ήταν η κατακραυγή, όχι μόνο του ΠΑΣΟΚ, αλλά και των άλλων κομμάτων και της ευρύτερης Ομογένειας, του ΣΑΕ, απέναντι σε αυτό που αποφασίστηκε από την κυβέρνηση.\nΜετά ήρθε με ένα δεύτερο προσχέδιο, που προτείνει να περιληφθούν τρία άτομα, Έλληνες της Διασποράς, στο ψηφοδέλτιο Επικρατείας. Αλλά αυτό τι σήμαινε στην πράξη; Δεν υπήρχε καμία εγγύηση για την εκλογή ενός Έλληνα της Διασποράς στην Ελληνική Βουλή, εκτός αν ήταν στις πρώτες θέσεις του ψηφοδελτίου Επικρατείας. Άρα, δεν ήταν καν μια σοβαρή πρόταση για την ψήφο των Ελλήνων της διασποράς.\nΔεν μπορούμε, δηλαδή, να αφήσουμε την εκλογή Ελλήνων της Διασποράς στη τύχη διαφόρων ψηφοδελτίων που αποφασίζονται από τα κόμματα και που βεβαίως, μέσα από τις πιέσεις μπορεί να μην υπάρξει καμία ουσιαστική εκπροσώπηση των Ελλήνων της Διασποράς.\nΘέλω να υπενθυμίσω ότι, εμείς είχαμε παλέψει για την κατοχύρωση αυτού του δικαιώματος στο Σύνταγμα. Επιδίωξη μας λοιπόν είναι, η ουσιαστική εκπροσώπηση του Έλληνα της Διασποράς, ώστε να ακούγεται καθαρά η φωνή του στη Βουλή. Και δεν θέλουμε να μεταφέρουμε μικροκομματικές αντιπαραθέσεις και σκοπιμότητες στον Ελληνισμό της Διασποράς. Θέλουμε στα μεγάλα θέματα να είναι πάντα ενωμένος ο Ελληνισμός της Διασποράς.\nΓι' αυτό έχουμε πει πρώτα από όλα το εξής, ως βασική αρχή. Με την πρόταση μας, είπαμε, επιλύεται και το πρόβλημα της ψήφου των Ελλήνων της Διασποράς, ενσωματώνοντας την πρόταση του ΠΑΣΟΚ, που υποστηρίζουν με απόφαση τους τα Περιφερειακά Συμβούλια του ΣΑΕ, για καθιέρωση συγκεκριμένων εδρών, οι οποίες προορίζονται για την εκπροσώπηση των Ελλήνων της διασποράς, ώστε να έχουν καθαρή, ουσιαστική αντιπροσώπευση στο Ελληνικό Κοινοβούλιο. Οι ψήφοι τους δεν επηρεάζουν το αποτέλεσμα των άλλων μονοεδρικών ή πολυεδρικών περιφερειών της χώρας.\nΠολύ απλά, το ΠΑΣΟΚ προτείνει. Ξεχωριστές περιφέρειες για την Διασπορά. Επιστολική ψήφο και ψήφο σε προξενική κάλπη ή το ένα ή το άλλο και οι έδρες που θα ψηφίζονται θα προέρχονται από τις έδρες Επικρατείας, εσείς θα αποφασίζετε ποιος θα εκλεγεί.\nΜε αυτή την πρόταση εμείς τηρούμε τις δεσμεύσεις μας, κοιτάζοντας με ειλικρίνεια τον Ελληνισμό στα μάτια. Περιμένουμε λοιπόν, πάνω σε αυτή τη συγκεκριμένη βάση σοβαρότητα από την κυβέρνηση, ώστε να υπάρξει η απαιτούμενη συναίνεση και να προχωρήσουμε πραγματικά μαζί στον στόχο αυτόν όσο γίνεται πιο σύντομα.\nΘέλω να τονίσω ότι, ως υπουργός Εξωτερικών πάντα αναζητούσα την έμπρακτη στήριξή σας στα μεγάλα θέματα. Γι' αυτό και θέλουμε ένα σύστημα εκλογικό, το οποίο θα συμβάλει στη εκπροσώπηση των Ελλήνων της Διασποράς, αλλά έτσι, ώστε αυτό να μη γίνει αντικείμενο διχόνοιας - βεβαίως αντιπαράθεσης πολιτικής - αλλά όχι μικροκομματικής διχόνοιας, η οποία θα μπορούσε να κατακερματίσει τη δύναμη που έχει ο Ελληνισμός της Διασποράς.\nΑν πραγματικά πονάμε τον τόπο μας - και πονάμε τον τόπο μας και θέλουμε προκοπή, πρέπει να εργαστούμε, φίλες και φίλοι, για την πολιτική αλλαγή. Να εργαστούμε από κοινού για μια νέα σελίδα, ώστε να γυρίσει τη χώρα μας ξανά σε μια πορεία, σε ένα δρόμο προόδου.\nΈναν δρόμο που οδηγεί σε μια δίκαιη κοινωνία. Μια κοινωνία ανθρωπιάς, που εγγυάται ότι, η Ελλάδα θα είναι ισχυρή. Μια Ελλάδα που πατάει γερά στα πόδια της, ακτινοβολεί ανθρωπιά, σεβασμό και αλληλεγγύη, αξιοπρέπεια και εμπιστοσύνη, μέσα και έξω από τα σύνορα της. Μια Ελλάδα που δεν μας εγκλωβίζει στη γκρίνια και τη μιζέρια.\nΠιστεύουμε σε μια Ελλάδα που επενδύει σε ό,τι πιο πολύτιμο έχουμε, τον άνθρωπο. Και δυστυχώς, η νεοσυντήρηση μιλάει για την αγορά, όχι για τον άνθρωπο. Μπορεί να μιλάει για το κράτος, αλλά όχι για τον άνθρωπο. Εμείς θέλουμε να βάλουμε στο επίκεντρο τον άνθρωπο, ώστε η αγορά να υπηρετεί τον άνθρωπο, ώστε το κράτος να υπηρετεί τον άνθρωπο, και όχι ο άνθρωπος, οι πολλοί να υπηρετούν τους λίγους και ισχυρούς.\nΚαι είμαστε σίγουροι ότι, η Ελλάδα θα είναι μια Ελλάδα των πολιτών, των πολιτών που αισθάνονται ασφάλεια, που αισθάνονται σιγουριά, που αισθάνονται ότι μπορούν να χτίσουν την οικογένεια τους, τη ζωή τους, τις προοπτικές τους και που μπορούν με το φιλότιμο τους, με την τεράστια δημιουργικότητα που έχει ο Έλληνας, να κάνει θαύματα, να κάνει σημαντικά, σημαντικότατα έργα για την Ελλάδα, μέσα στην Ελλάδα αλλά και εκτός των συνόρων μας.\nΓι' αυτή την Ελλάδα βρίσκομαι μαζί σας απόψε, εδώ, στη Νέα Υόρκη, εδώ στην Αστόρια, εδώ στη Χιώτικη Λέσχη. Έχω και εγώ καταγωγή από τη Χίο, εκεί γεννήθηκε ο πατέρας μου ο Ανδρέας Παπανδρέου.\nΒρίσκομαι εδώ, για να ζητήσω να πάμε χέρι -χέρι σε αυτή τη νέα πορεία, μια πορεία για την Ελλάδα, μια νέα πορεία που θα αναδείξει και πάλι τις δυνατότητες που έχει η χώρα μας, θα ξαναφέρει την αισιοδοξία, θα ξαναφέρει το χαμόγελο, θα ξαναφέρει «τον ήλιο πάνω από την Ελλάδα».\nΘα νικήσουμε, φίλες και φίλοι, θα νικήσουμε για την Ελλάδα.\nΣας ευχαριστώ πολύ για αυτή την αγάπη, γι' αυτή τη ζεστασιά. Και καλή πατρίδα.


Στέλιος Παρλιάρος: Τούρτα παγωτό με άρωμα μαστίχας και σος από κόκκινο κρασί - θα σας ενθουσιάσει - Made in Greece\n600 γρ. Arla κρέμα γάλακτος πλήρης, χτυπημένη σε παχύρρευστη μορφή\n2-3 σταγόνες μαστιχέλαιο ή 5 γρ. μαστίχα τριμμένη*\n400 γρ. κόκκινο κρασί, ξηρό\nΣτο μίξερ χτυπάμε με το σύρμα τους κρόκους. Σε μια κατσαρόλα βάζουμε τη ζάχαρη με το νερό και την τοποθετούμε στη φωτιά. Αφήνουμε να βράσει για 3 λεπτά. Αποσύρουμε από τη φωτιά και το αδειάζουμε αμέσως, αλλά σιγά σιγά, μέσα στους κρόκους συνεχίζοντας το χτύπημα. Χτυπάμε αρκετή ώρα, έως ότου το μείγμα φουσκώσει και ασπρίσει αρκετά. Όταν το μείγμα φουσκώσει και κρυώσει, σταματάμε το χτύπημα, ρίχνουμε το μαστιχέλαιο, δοκιμάζουμε και αν θέλουμε προσθέτουμε λίγο παραπάνω. Ενσωματώνουμε την παχύρρευστη κρέμα, ανακατεύοντας απαλά με μια μαρίζ.\n*Εάν χρησιμοποιήσουμε μαστίχα τριμμένη, την τρίβουμε στο μπλέντερ με λίγη ζάχαρη κρυσταλλική και τη ρίχνουμε στο χτυπημένο μείγμα των αβγών μετά το σιρόπι.\nΣε μια κατσαρόλα βάζουμε όλα τα υλικά μαζί και την τοποθετούμε στη φωτιά. Αφήνουμε να σιγοβράσουν για 10 λεπτά. Κατεβάζουμε από τη φωτιά και αφήνουμε να κρυώσει.\nΣε ένα τσέρκι διαμέτρου 22 εκ. απλώνουμε μία στρώση από μπισκότα, καλύπτουμε με τη μισή από την κρέμα και επαναλαμβάνουμε την ίδια διαδικασία με τα υπόλοιπα υλικά. Το τοποθετούμε στην κατάψυξη για 6-7 ώρες τουλάχιστον. Το ξεφορμάρουμε, αφήνουμε για 3-4 λεπτά να μαλακώσει και κόβουμε σε φέτες. Σερβίρουμε με τη σος κρασιού.\nΣτέλιος Παρλιάροςτούρτα παγωτό με άρωμα μαστίχας και σος από κόκκινο κρασί


Δημοφάντης: Οι άγιοι Βλάσιοι της 11ης του Φλεβάρη!\nΟ λαοφιλής σε Ανατολή και Δύση θαυματουργός ιεράρχης της Σεβάστειας γεννήθηκε και έζησε στις αρχές του 4ου μ.Χ. αιώνα στην περιοχή του Πόντου της Μικράς Ασίας κατά την περίοδο της βασιλείας του αυτοκράτορος Λικινίου (308 – 323μ.Χ.). Ο Άγιος Βλάσιος είχε σπουδάσει την ιατρική επιστήμη, την οποία πρόσφερε στους ασθενείς αφιλοκερδώς, διαθέτοντας πνεύμα φιλανθρωπίας, σύνεσης και ταπείνωσης. Οι ιατρικές του γνώσεις τον βοήθησαν μάλιστα στο να ενισχύσει την πίστη και την ευσέβειά του, αφού από τη μελέτη του ανθρώπινου σώματος κατανόησε τη σοφία και τη μεγαλοσύνη του Θεού. [Συμπλήρωμα από εδώ: Έμπαινε μέσα στα σπίτια των ασθενών, με ενδιαφέρον πραγματικό και αγάπη, για να τους θεραπεύσει. Πολλές φορές, όχι μόνον τους επεσκέπτετο δωρεάν, αλλά τους έδιδε δωρεάν και τα φάρμακα ακόμη. Όταν μάλιστα ο ίδιος δεν μπορούσε να τα πληρώσει, χτυπούσε τις πόρτες καλών χριστιανών και με λόγους αρκετά συγκινητικούς, κατόρθωνε να ανοίγει τις καρδιές τους και το σπουδαιότερον και τα βαλάντιά τους.]\nΠαράλληλα με την άσκηση του ιατρικού επαγγέλματος μελετούσε με ζήλο την Αγία Γραφή, αλλά και τα ψυχωφελή συγγράμματα των Αποστολικών Πατέρων και των Χριστιανών Απολογητών, γεγονός που τον ανέδειξε σε πύρινο διδάσκαλο της χριστιανικής πίστεως. Ο ένθεος αυτός ζήλος και η βαθειά θεοσέβειά του σε συνδυασμό με τον ανεπίληπτο βίο του και την πραότητα του χαρακτήρα του συντέλεσε στο να εκλεγεί επίσκοπος της πόλεως Σεβάστειας της Καππαδοκίας της Μικράς Ασίας ύστερα μάλιστα και από την επίμονη απαίτηση του λαού της περιοχής.\nΌταν έφτασαν οι απεσταλμένοι στρατιώτες στο σπήλαιο, βρήκαν τον άγιο να προσεύχεται και τον διέταξαν να τους ακολουθήσει. Τότε ο άγιος με καρτερία, θάρρος και χαρά τους ακολούθησε, λέγοντάς τους ότι ο Θεός εμφανίστηκε σ’ αυτόν τρεις φορές μέσα στη νύχτα και του παρήγγειλε, ότι πρέπει να θυσιαστεί γι’ Αυτόν. Καθώς οι στρατιώτες και ο άγιος κατευθύνονταν από το Άργαιον Όρος προς τη Σεβάστεια, πολλοί ειδωλολάτρες ασπάσθηκαν τη χριστιανική πίστη βλέποντας την πραότητα του αγίου και ακούγοντας το φλογερό κήρυγμά του, ενώ πολλοί ασθενείς θεραπεύτηκαν χάρη στην αδιάλειπτη προσευχή του. Εντύπωση προκαλούσε όχι μόνο η ίαση των ασθενών ανθρώπων, αλλά και η θεραπεία ασθενειών σε ήμερα και άγρια ζώα.\nΜεταξύ των αναρίθμητων θαυμάτων, που τέλεσε ο Άγιος Βλάσιος με τη χάρη του Θεού, ήταν η διάσωση ενός μικρού παιδιού, το οποίο είχε μείνει άφωνο και κινδύνευε να πεθάνει από ασφυξία από ένα ψαροκόκαλο, το οποίο είχε καρφωθεί στο λαιμό του. Τότε ο άγιος θέτοντας το χέρι του στο λαιμό του παιδιού και αφού προσευχήθηκε ολόθερμα στον Θεό, θεράπευσε το παιδί. Παράλληλα ευχήθηκε, ότι όποιος άνθρωπος ή ζώο αντιμετωπίσει στο μέλλον παρόμοιο πρόβλημα και μνημονεύει το όνομα του αγίου, ο Θεός να τον θεραπεύει αμέσως προς δόξα του ονόματός Του.\nΓι’ αυτό και ο Άγιος Βλάσιος καθιερώθηκε στη συνείδηση όλων των χριστιανών ως ο ιατρός και θεραπευτής των νοσημάτων του λαιμού και του λάρυγγα. Αξιοσημείωτο ήταν και το θαυματουργικό γεγονός της διάσωσης ενός χοίρου, τον οποίο είχε αρπάξει ένας λύκος από μια φτωχή γυναίκα και αποτελούσε τη μοναδική περιουσία της. Χάρη στην προσευχητική δύναμη του αγίου ο λύκος έχασε την αγριότητά του και επέστρεψε σώο και αβλαβή τον χοίρο στη γυναίκα [σημ. "Ν": ο άγιος Βλάσιος θεωρείται προστάτης των βοσκών από λύκους & τσακάλια (σχετικό άρθρο εδώ)].\nΒλέποντας ο ηγεμόνας την ασέβεια και την προσβολή κατά των θεών, εξοργίστηκε τόσο πολύ, ώστε διέταξε να ανάψουν ένα μεγάλο καμίνι λιώνοντας μέσα σ’ αυτό μολύβι και να φέρουν σιδερένια χτένια και να πυρακτώσουν επτά χάλκινα σουβλιά. Στη συνέχεια ο ηγεμόνας κάλεσε τις γυναίκες να επιλέξουν ή τη θυσία στους θεούς και να φορέσουν λαμπρά φορέματα ή να βασανιστούν μέσα στο πυρακτωμένο καμίνι. Τότε μία από τις γυναίκες άρπαξε ένα φόρεμα και το έριξε μέσα στο καμίνι, ενώ τα δύο μικρά της παιδιά είπαν στη μητέρα τους να μην τα αφήσει να χαθούν μέσα στην αμαρτία και την πλάνη, αλλά να τα χορτάσει με τα αγαθά της Βασιλείας των Ουρανών, όπως τα χόρτασε με το μητρικό της γάλα.\nΚατόπιν ο ηγεμόνας έδωσε εντολή να κρεμάσουν τις επτά γυναίκες και να ξεσκίσουν τις σάρκες τους με τα σιδερένια χτένια. Όμως κατά τη διάρκεια του φρικτού μαρτυρίου οι στρατιώτες έζησαν ένα καταπληκτικό θαύμα: από τις σάρκες των γυναικών έρεε γάλα αντί για αίμα και οι σάρκες ήταν ολόλευκες όπως το χιόνι, αφού Άγγελοι Κυρίου κατέβηκαν από τον ουρανό και θεράπευσαν τις πληγές, λέγοντας στις γυναίκες να μην φοβούνται και να συνεχίσουν τον αγώνα τους μέχρι τέλους, γιατί έτσι μόνο θα απολαύσουν την αιώνια ζωή. Τότε ο εξαγριωμένος ηγεμόνας διέταξε να τις ρίξουν μέσα στο πυρακτωμένο καμίνι. Μόλις όμως τις έριξαν μέσα, η φωτιά έσβησε και βγήκαν από μέσα σώες και αβλαβείς. Βλέποντας ο Αγρικόλας τα παράδοξα αυτά γεγονότα, κάλεσε και πάλι τις επτά γυναίκες να θυσιάσουν στους θεούς και να εγκαταλείψουν τις μαγείες, που χρησιμοποιούν. Τότε εκείνες απάντησαν ότι δεν πρόκειται να προδώσουν την πίστη τους στον Ιησού Χριστό και να προσκυνήσουν τα ψεύτικα είδωλα. Η επίμονη αυτή στάση τους εξόργισε τόσο πολύ τον Αγρικόλα, ώστε αποφάσισε τη διά αποκεφαλισμού θανατική καταδίκη των γυναικών. Αμέσως μετά οι γυναίκες προσευχήθηκαν και παρακάλεσαν τον Κύριο να τις συναριθμήσει μαζί με την πρωτομάρτυρα του Χριστού Αγία Θέκλα δεχόμενος τις πρεσβείες του Αγίου Βλασίου, ο οποίος υπήρξε ο πνευματικός καθοδηγητής στην άθλησή τους και στην απόλαυση της Βασιλείας των Ουρανών. Κατόπιν τα δύο παιδιά πλησίασαν τη μητέρα τους και της ζήτησαν να παρακαλέσει τον Άγιο Βλάσιο να τα έχει υπό την προστασία και καθοδήγησή του.\nΜετά τον αποκεφαλισμό των επτά γυναικών, ο ηγεμόνας πρόσταξε τους στρατιώτες να του φέρουν από τη φυλακή τον Άγιο Βλάσιο ζητώντας του και πάλι να θυσιάσει στους θεούς. Τότε ο γενναίος αθλητής του Χριστού απάντησε με θάρρος ότι κανένας άνθρωπος, που έχει γνωρίσει τον αληθινό Θεό, δεν προσκυνά νεκρά είδωλα. Κατόπιν ο ηγεμόνας τον ρώτησε ότι αν τον ρίξει μέσα στη λίμνη, θα μπορέσει ο Θεός, τον οποίο λατρεύει, να τον σώσει. Και ο άγιος τον παρότρυνε να το πράξει. Τότε οι στρατιώτες έριξαν τον άγιο στη λίμνη και εκείνος, αφού έκανε το σημείο του σταυρού, στάθηκε στο μέσο αυτής σώος και αβλαβής. Στη συνέχεια ο άγιος κάλεσε τους ειδωλολάτρες να πράξουν το ίδιο για να αποδείξουν τη δύναμη των θεών τους. Τότε εξήντα οχτώ άνδρες πήδησαν μέσα στη λίμνη, αλλά όλοι καταποντίστηκαν στο βυθό της και πνίγηκαν.\nΤη στιγμή εκείνη Άγγελος Κυρίου παρουσιάστηκε στον ένδοξο ιερομάρτυρα του Χριστού και τον κάλεσε να βγει από τη λίμνη και να λάβει από τον Θεό τον αιώνιο στέφανο της δόξης και της αγιότητος. Το γεγονός αυτό προκάλεσε τον θαυμασμό όλων, αφού έβλεπαν το πρόσωπο του αγίου να λάμπει σαν το φως. Βλέποντας ο ηγεμόνας την ακλόνητη πίστη του γενναίου αθλητή του Χριστού, αποφάσισε να τον αποκεφαλίσει διά ξίφους μαζί με τα δύο παιδιά. Αφού ο Άγιος Βλάσιος προσευχήθηκε ζητώντας από τον Θεό να βοηθήσει στο μέλλον όποιον καταφεύγει σ’ Αυτόν επικαλούμενος το όνομα του αγίου σε περίπτωση ασθένειας, θλίψης, κινδύνου ή ανάγκης, κατέβηκε από τον ουρανό ο Χριστός σαν νεφέλη και είπε στον άγιο ότι θα εκπληρώσει όλα τα αιτήματά του και θα χαρίσει σε όλους εκείνους, που θα τιμούν τη μνήμη του, όχι μόνο τα επίγεια, αλλά και τα ουράνια αγαθά. Αμέσως μετά ο δήμιος οδήγησε τον άγιο και τα δύο παιδιά στον τόπο του μαρτυρίου και τους αποκεφάλισε πάνω σε μία πέτρα μέσα από το τείχος της Σεβάστειας. Το ένδοξο μαρτύριο του αγίου και των δύο παιδιών έλαβε χώρα το έτος 316 μ.Χ.\nΜε αυτόν τον τρόπο ο λαοφιλής σε Ανατολή και Δύση Άγιος Βλάσιος έλαβε τον αμάραντο στέφανο του μαρτυρίου για να τιμάται εσαεί από την Ορθόδοξη Εκκλησία στις 11 Φεβρουαρίου και από τη Δυτική Εκκλησία στις 3 Φεβρουαρίου. Η αγάπη των χριστιανών προς τον θαυματουργό ιεράρχη της Σεβάστειας αποδεικνύεται και από τα αναρίθμητα θαύματα, τα οποία έχει επιτελέσει και εξακολουθεί και μέχρι σήμερα να επιτελεί με τη χάρη του Θεού σ’ αυτούς που τιμούν τη μνήμη του και επικαλούνται με ευλάβεια το όνομά του προς δόξα του παναγίου ονόματος του Χριστού μας, του «θαυμαστού εν τοις αγίοις Αυτού».\nΟ Άγιος Ιερομάρτυς Βλάσιος ο Ακαρνάν – Σκλάβαινα Ακαρνανίας\nΤα πάντα ήσαν άγνωστα μέχρι το 1923, οπότε ο ίδιος ο άγιος με εμφανίσεις του σε Χριστιανούς, κληρικούς και λαϊκούς, έκανε γνωστό το μαρτύριό του και τον τάφο του.\nΚατά τις εμφανίσεις του έλεγε « Είμαι Ακαρνάν», « Είμαι ο άγιος Βλάσιος από την Σκλάβαινα», τους δε κατοίκους των Σκλαβαίνων ονόμαζε συχνά « πατριώτες του».\nΟ ίδιος απεκάλυψε το σημείο, άγνωστο ως τότε, του τάφου του, λέγοντας ότι τον έθαψαν εκεί αφού τον βασάνισαν. Όταν έσκαψαν, βρήκαν τα ιερά του λείψανα μέσα σε άρρητη ευωδία, ένα σιδερένιο σταυρό και πέντε καρφιά τα οποία είχαν καρφώσει οι βάρβαροι στο σώμα του.\nΕμφάνιση του Αγίου Βλασίου στον όσιο Γέροντα Παΐσιο Αγιορείτη\nΑπό το βιβλίο «ΒΙΟΣ ΓΕΡΟΝΤΟΣ ΠΑΪΣΙΟΥ του ΑΓΙΟΡΕΊΤΟΥ» Ιερομονάχου Ισαάκ, Αγιον Όρος 2004.


Ντέρμπι κορυφής στο «Μορουμπί», το οποίο μάλιστα απέκτησε ακόμα μεγαλύτερο ενδιαφέρον, μετά την χθεσινή ήττα της Ιντερνασιονάλ στο Ρεσίφε, με την Σάο Πάολο να ψάχνει το τρίποντο με το οποίο θα περάσει στην 1η θέση, την στιγμή που η Παλμέιρας, εξυπηρετείται πλέον με δύο αποτελέσματα.\nΤρεις συνεχόμενες ισοπαλίες για την Σάο Πάολο, με πιο πρόσφατη εξ αυτών το εκτός 2-2 της προηγούμενης αγωνιστικής με τη Μποταφόγκο, δίνοντας το δικαίωμα στους διώκτες της, την Παλμέιρας και την Ιντερνασιονάλ, όχι μόνο να την πλησιάσουν, αλλά να την βάλουν και πλάτη.\nΠίσω στο σκορ η Σάο Πάολο στο ματς με τη Μποταφόγκο στο πέμπτο μόλις λεπτό, με άμεση την «απάντηση» της όμως, στο οκτώ, με το κοντινό σουτ του «συνήθη ύποπτου», Ντιέγκο Σόουζα. Το προβάδισμα εκ νέου στη Μποταφόγκο, στο εικοστό πέμπτο λεπτό, με την Σάο Πάολο πάντως να κάνει το 2-2 στο εξήντα τρία και να πλησιάζει στην ολική ανατροπή, λίγο πριν το φινάλε, χωρίς μάλιστα να πιάσει υψηλά στάνταρ απόδοσης. Εννέα νίκες και τέσσερις ισοπαλίες για την Σάο Πάολο, σε 13 ματς πρωταθλήματος στο «Μορουμπί», ενώ χωρίς σημαντικά προβλήματα ενόψει του σημερινού ντέρμπι.\nΣτον αντίποδα, εύκολο 3-1 φιλοξενώντας την Κρουζέιρο, βλέποντας την Παλμέιρας να εκμεταλλεύεται τις απώλειες βαθμών της «μεγάλης» σημερινής της αντιπάλου και να περνάει στην κορυφή. Ακολούθησε μεσοβδόμαδα το επίσης εύκολο 2-0 φιλοξενώντας την Κόλο Κόλο, το οποίο την έφερε στα ημιτελικά του Κόπα Λιμπερταδόρες, συνάρτηση βέβαια της επικράτησης της με το ίδιο σκορ, στο πρώτο μεταξύ τους ματς στο Σαντιάγκο. Πέντε νίκες, έξι ισοπαλίες και τρεις ήττες για την Παλμέιρας, σε 14 ματς στο Μπραζιλεϊράο μακριά από το γήπεδο της, ενώ χωρίς σημαντικά προβλήματα ενόψει του σημερινού ντέρμπι.\nΠροϊστορία: Οκτώ νίκες για την Σάο Πάολο, μία για την Παλμέιρας και πέντε ισοπαλίες, στις 14 μονομαχίες τους την τελευταία δεκαετία στο «Μορουμπί», σε όλες τις διοργανώσεις (Μπραζιλεϊράο, τοπικό πρωτάθλημα Παουλίστα).\nΛεπτές οι ισορροπίες, σε ένα ντέρμπι στο οποίο αναμένεται να πέσουν κορμιά. Δεν θα μπλέξω με σημείο, παρά το γεγονός πως ο παράγοντας έδρα, το αήττητο της Σάο Πάολο στο «Μορουμπί», αλλά και η καλή προϊστορία της τελευταίας δεκαετίας φιλοξενώντας την «βερντάο», της δίνουν ένα πολύ ελαφρύ προβάδισμα.


Lamberts Florisene For Women 90tabs - PharmaNatura.gr\nOnline Φαρμακείο > Μαλλιά>Γυναικεία Τριχόπτωση>Συμπληρώματα Ενίσχυσης Τριχωτού>Lamberts Florisene For Women 90tabs\nLamberts Florisene For...\nΤο Florisene αποτελεί ένα κλινικό...\nΕιδικά σχεδιασμένη πολυβιταμίνη για την διατήρηση της καλής υγειας των γυναικείων μαλλιών.\nΗ χρόνια τελογενής τριχόπτωση προσβάλλει εκατομμύρια γυναίκες και το Florisene είναι η οικονομική-ιδανική λύση για άτομα (μεταξύ 18-50χρονών) που παρουσιάζουν αυτό το πρόβλημα. Όταν η φερριτίνη του ορού πέφτει κάτω από ένα συγκεκριμένο σημείο, το οποίο διαφέρει από άνθρωπο σε άνθρωπο (συνήθως κυμαίνεται από 40-70mcg), διακόπτεται ο κύκλος της ανάπτυξης της τρίχας και εμφανίζεται η τριχόπτωση.\nΤο χαμηλό επίπεδο φερριτίνης στον ορό των γυναικών είναι πλέον ένα ιδιαίτερα διαδεδομένο πρόβλημα εξαιτίας της μειωμένης κατανάλωσης κόκκινου κρέατος και της απώλειας αίματος κατά την διάρκεια της έμμηνου ρύσεως στις γυναίκες της αναπαραγωγικής ηλικίας. Επίσης, μία χαμηλή συγκέντρωση φερριτίνης στον ορό δεν σημαίνει απαραίτητα ότι ο ασθενής πάσχει από αναιμία (δηλαδή ότι έχει χαμηλά επίπεδα αιμογλοβίνης), γιατί η χρόνια τριχόπτωση μπορεί να εμφανιστεί χωρίς να αλλάξει τη συγκέντρωση της αιμογλοβίνης. Έρευνες έδειξαν ότι εάν η συγκέντρωση της φερριτίνης στον ορό ανέβει πάνω από το οριακό σημείο του κάθε ατόμου, τότε έχουμε επανάκτηση της φυσιολογικής ανάπτυξης της τρίχας.\nΤο Florisene αποτελεί ένα κλινικό κλινικά σχεδιασμένο συμπλήρωμα σιδήρου, το οποίο αποτελείται από μία μορφή σιδήρου που έχει υψηλό βαθμό απορρόφησης, ένα σημαντικό επίπεδο του απαραίτητου αμινοξέος L-lysine, και δύο άλλων συστατικών που βοηθάνε στην καλύτερη απορρόφηση και χρησιμοποίηση του σιδήρου από τον οργανισμό. (IRON-SYNERGISTS). Σύμφωνα με κάποιες έρευνες, η χαμηλή πρόσληψη του αμινοξέος L-lysine μπορεί να επιδεινώσει τα μειωμένα επίπεδα φερριτίνης. Επιπλέον, κλινικές μελέτες δείχνουν ότι σε μερικές γυναίκες τα επίπεδα της φερριτίνης δεν βελτιώνονται χωρίς τη συμπληρωματική χορήγηση L-lysine.\nΔοσολογία: 3 ταμπλέτες ανά ημέρα για τους πρώτους 6 μήνες.


Κακοκαιρία «Διομήδης»: Σοβαρά προβλήματα σε πολλές περιοχές - Πού χρειάζονται αλυσίδες | Simple News\nΜεγάλα προβλήματα σε όλη τη χώρα έχει προκαλέσει η κακοκαιρία «Διομήδης».\nΤα περισσότερα προβλήματα εντοπίζονται αυτή την ώρα στην Κεντρική Μακεδονία, τη Θεσσαλία αλλά και σε περιοχές της Στερεάς Ελλάδας.\nΔύσκολη η νύχτα στην Καρδίτσα\nΑργά το βράδυ της Τρίτης εκκενώθηκαν οι τοπικές κοινότητες Κοσκινά και Ψαθοχώρας καθώς «έσπασε» το ανάχωμα κοντά στη γέφυρα του Κοσκινά.\nΤην κρισιμότητα της κατάστασης σηματοδοτούσε και η παρουσία του περιφερειάρχη κ Κώστα Αγοραστού, που μαζί με τον Περιφερειακό Σύμβουλο Κ. Νούσιο, τον Αντιδήμαρχο Τεχνικών Υπηρεσιών του Δήμου Παν. Σβερώνη, τον Πρόεδρο της Κοινότητας Κων. Νταρακλίτση συσκέπτονταν συνεχώς με υπηρεσιακούς παράγοντες για το ενδεχόμενο παρέμβασης που θα εκτόνωνε τα νερά που «έγλυφαν» το οδόστρωμα πάνω από τη γέφυρα.\nστο 12ο χιλιόμετρο της επαρχιακής οδού Κονταριώτισσας – Αγίου Σπυρίδωνα (περιοχή Ξηρολάκι Πιερίας),\nΣτην Επαρχιακή οδό Αράχοβας – Επταλόφου, από την 2η έως την 15η χ/θ (όρια με Φωκίδα).\nΣτην Παλαιά Εθνική Οδό Λαμίας – Καρπενησίου, από την 65η χ/θ έως 67η χ/θ.\nΣτην Επαρχιακή Οδό Καρπενησίου- Χιονοδρομικού Κέντρου Καρπενησίου, από την 1η χ/θ έως 15η χ/θ.\nΣτην Επαρχιακή Οδό Καρπενησίου- Φουρνά- Καρδίτσας, από 12η χ/θ θέση «Βράχος», μέχρι τα όρια με το Νομό Καρδίτσας, θέση «Ζαχαράκι».\nΣτην Επαρχιακή Οδό Καρπενησίου- Κρικέλλου – Δομνίστας, από την 6η χ/θ έως 42η χ/θ.\nΣτην Επαρχιακή Οδό Καρπενησίου – Προυσού – Αγρινίου, από την 35η χ/θ θέση «Αραποκέφαλα» έως 45η χ/θ.\nΣτην Επαρχιακή Οδό Καρπενησίου- Φιδακίων – Σελλά, από την 3η χ/θ έως 25η χ/θ.\nΣτην Επαρχιακή Οδό Καρπενησίου- Στενώματος, από την 2η χ/θ έως 15η χ/θ.\nΣτην οδό Ιωάννου Τσεκούρα, περιοχή «ΧΕΙΜΑΡΡΟΥ ΞΗΡΙΑΣ» Λαμίας (Ροδίτσα) Νομού Φθιώτιδας, στο ύψος της τοποθεσίας «ΚΕΝΤΑΥΡΟΣ», λόγω υπερχείλισης του χειμάρρου στο χωμάτινο οδόστρωμα.\nΣτην 9η χ/θ της Επαρχιακής Οδού Λουτρών Αιδηψού – Λίμνης, περιοχή «Ήλια», λόγω κατολίσθησης – πτώσης βράχων στο οδόστρωμα.\nΠυκνές χιονοπτώσεις σημειώνονται από το βράδυ της Δευτέρας ορεινά της Δυτικής και Κεντρικής Μακεδονίας και της Θεσσαλίας. Από την Τρίτη κατά τόπους πυκνές χιονοπτώσεις σημειώνονται στα ορεινά – ημιορεινά της Μακεδονίας, της Θεσσαλίας, της Κεντρικής και Ανατολικής Στερεάς και βαθμιαία σε πεδινές περιοχές της Θράκης και της Ανατολικής Μακεδονίας. Την Τετάρτη πρόσκαιρα πυκνές χιονοπτώσεις θα σημειωθούν κατά τόπους στις προαναφερθείσες περιοχές και στην Εύβοια.\nPrevious Κακοκαιρία «Διομήδης: Πώς θα λειτουργήσουν σήμερα τα σχολεία – Ποια θα είναι κλειστά\nNext #metoo – Η πρώτη δίκη: Στο «σκαμνί» σήμερα ο προπονητής ιστιοπλοΐας για το βιασμό ανήλικης αθλήτριας


13:00 - 12/07/19\nΟι πολίτες περιμένουν να δουν ότι όταν κάποιος προκαλεί φθορές στη δημόσια και ιδιωτική περιουσία θα υφίσταται στις συνέπειες του νόμου. Περιμένει επίσης να διαπιστώσει στην πράξη αν και κατά πόσο οι συναλλαγές του με τις δημόσιες υπηρεσίες δεν αποτελούν ένα καθημερινό αγώνα δρόμου προκειμένου να αποδείξει ότι δεν είναι... ελέφαντας! Ολόκληρη η ελληνική κοινωνία περιμένει να δει επενδύσεις και άνοιγμα θέσεων εργασίας με ταυτόχρονη εξάλειψη όλων των εμποδίων. Με συνοπτικές διαδικασίες μπορεί να βελτιωθεί το επιχειρηματικό περιβάλλον και αυτό να μετουσιωθεί σε ουσιαστικό αποτέλεσμα για την κοινωνία μέσα από τη δημιουργία εισοδημάτων.\nΗ νέα κυβέρνηση καλείται να εφαρμόσει το αυτονόητο για την προάσπιση του αγαθού της παιδείας και να αποκλείσει τους λίγους που θέλουν να την καταστρέψουν. Οι κινήσεις για την αποκατάσταση της ομαλότητας στα πανεπιστήμια πρέπει να είναι γρήγορες και χειρουργικές. Ταυτόχρονα, υπάρχει η μεγάλη πρόκληση για τη βελτίωση των παρεχόμενων υπηρεσιών στα δημόσια νοσοκομεία με κλείσιμο των εκκρεμοτήτων στα λεγόμενα "μικρά πράγματα" που συμβαίνουν στην καθημερινότητα του πολίτη.\nΗ Ελλάδα έχει περάσει σε μια νέα εποχή, η οποία ίσως και να προκαλεί... σοκ σε όλους μας. Είχαμε συνηθίσει επί 4,5 χρόνια να συμβαίνουν ανώμαλα πράγματα στην οικονομική και κοινωνική ζωή. Η πλειοψηφία των Ελλήνων πολιτών ψήφισε επιστροφή στην ομαλότητα μέσα από την επανάσταση του αυτονόητου. Και ήδη βλέπουμε "πράματα και θάματα" από τα πρώτα 24ωρα διακυβέρνησης. Όσοι είχαν μάθει δαιφορετικά, καλό είναι να συνειδητοποιήσουν ότι αυτά που ήξεραν τελείωσαν. Θα γίνουμε κανονική χώρα γιατί πολύ απλά δεν θα έχουμε άλλη ευκαιρία, προκειμένου να σταθούμε όρθιοι στο μέλλον.\nΗ θλιβερή εμπειρία του παρελθόντος και κυρίως τα τελευταία 4,5 χρόνια της διακυβέρνησης ΣΥΡΙΖΑ-ΑΝΕΛ λογικά, πρέπει να μας έχουν κάνει πιο σοφούς. Την περασμένη Κυριακή συνέβτη κάτι πραγματικά επαναστατικό. Έκλεισε ο κύκλος της μεταπολίτευσης με την αποκάλυψη της αριστερής παρωδίας και μπήκαμε σε έναν ενάρετο κύκλο κανονικότητας. Το 2023 η Ελλάδα πρέπει να είναι μια κανονική χώρα δυτικού τύπου. Μόνο έτσι θα πειστούν οι πολίτες ότι δεν πρέπει να ξαναπιστέψουν σε λαϊκιστές, τυχοδιώκτες και σε χρεοκοπημένα ιδεολογήματα κομμουνιστικού τύπου...


Marko Kantele: «Μπορούμε να κάνουμε τη ζημιά» | Other Sports News\nΑν και άργησε να μπει στο παιχνίδι της Παρασκευής, ο Marko Kantele, μίλησε για τη νίκη της Φινλανδίας, η οποία ήταν και η πρώτη στο παγκόσμιο κύπελλο PDC μετά από πέντε χρόνια. «Ήταν ένα δύσκολο παιχνίδι. Γνωρίζαμε τον John Michael ότι είναι ένας πολύ καλός παίκτης. Παρά το 5-1 ήταν μία αναμέτρηση με αρκετό άγχος. Ωστόσο πιστεύω ότι αν φτάσουμε στο 100% της απόδοσής μας, θεωρώ ότι θα έχουμε την ευκαιρία να κάνουμε ζημιές στο συγκεκριμένο τουρνουά».\nΔιαβάστε: Ήττα-αποκλεισμός για Μιχαήλ/Συμεωνίδη\nKantele και Viljanen θα αντιμετωπίσουν το Σάββατο 2 Ιουνίου (βραδινό session) το Βέλγιο, των Kim Huybrecths και Dimitri Van den Bergh, οι οποίοι την Παρασκευή (1 Ιουνίου) έκαναν μια επική ανατροπή κερδίζοντας την Ιρλανδία με 5-4.


Δημοσιεύτηκε: Σάββατο, 21 Νοεμβρίου 2020 09:18\nΚαλή η επιδημιολογική εικόνα της περιοχής, χρειάζεται όμως πολύ μεγάλη προσοχή…\nΈνας 67χρονος από τη Λαμία διασωληνώθηκε το βράδυ της Πέμπτης στο Νοσοκομείο Λαμίας και αναζητήθηκε κρεβάτι σε ΜΕΘ.\nΤελικά η λύση δόθηκε από το Νοσοκομείο Χαλκίδας όπου δύο ασθενείς αποσωληνώθηκαν ελευθερώνοντας ισάριθμα κρεβάτια στη Μονάδα Εντατικής Θεραπείας. Και το δεύτερο μάλιστα κρεβάτι, δόθηκε αμέσως σε άλλο βαρύ περιστατικό από τη Θήβα και συγκεκριμένα σε μια 73χρονη που διασωληνώθηκε εξαιτίας της covid-19.\nΤο περιστατικό του 67χρονου δεν ήταν το μοναδικό που ανησύχησε το ιατρικό και νοσηλευτικό προσωπικό του ΓΝ Λαμίας τις τελευταίες ώρες, καθώς άλλα πέντε άτομα (τέσσερις άνδρες και μία γυναίκα) χρειάστηκε να νοσηλευτούν στο πέτρινο κτίριο. Χωρίς να υπάρχει έξαρση κρουσμάτων, ήδη στην κλινική covid του Νοσοκομείου Λαμίας νοσηλεύονται 27 άτομα! Το παλαιότερο περιστατικό από αυτά είναι από τις 9 Νοεμβρίου. Στα παραπάνω περιστατικά πρέπει να προστεθούν και τα έξι άτομα που νοσηλεύονται στη ΜΕΘ Κορωνοϊού, ένα από την περιοχή του Δομοκού, δύο από τη Λαμία, ένα από το Καινούριο, ένα από την Καρδίτσα και ένα από το Καρπενήσι, φθάνοντας τον αριθμό των 33 ασθενών.\nΗ ευχάριστη είδηση ότι ο ηλικιωμένος από το Καρπενήσι αποσωληνώθηκε και βγήκε από τη ΜΕΘ, δυστυχώς καλύπτεται από την άμεση ανάγκη για διασωλήνωση ενός άλλου συνανθρώπου μας, επίσης από το Καρπενήσι, 42 μόλις ετών, που χρήζει νοσηλείας σε ΜΕΘ.\nΑν και κλείνουμε δύο εβδομάδες από την έναρξη του lockdown, παρατηρούμε ότι η δυναμική του ιού είναι μεγάλη με αυξητικές τάσεις, ειδικά σε περιοχές της Βόρειας Ελλάδας, με αντίστοιχη θεαματική αύξηση των θανάτων και τον αριθμό διασωληνωμένων αλλά και των ασθενών με ηπιότερα συμπτώματα.\nΗ μολυσματικότητα του ιού, αλλά και το μέγεθος των συμπτωμάτων που προκαλεί, αποτυπώνεται και στην Φθιώτιδα παρά το γεγονός ότι το επιδημιολογικό φορτίο της είναι χαμηλό.\nΕνδεικτικά θα αναφέρουμε τα αποτελέσματα των rapid test για την ανίχνευση του αντιγόνου του νέου κορωνοϊού, που έγιναν Πέμπτη - Παρασκευή στη Λαμία στην οδό Φιλίας. Το 2,6% που ερμηνεύεται σε 14 θετικά σε 497 δείγματα που έβγαλαν, είναι πολύ μικρό ποσοστό και απολύτως ελεγχόμενο σε καθεστώς lockdown.\nΚαι εξηγούμε γιατί ο αριθμός αυτός είναι μικρός. Επιστημονικά τα rapid test εκτός από την αξία της άμεσης ανίχνευσης (έστω και με το ποσοστό λάθους που περιέχουν) χρησιμοποιούνται και για τη στατιστική παρακολούθηση των δεικτών μετάδοσης του ιού. Για αυτό και η επιστημονική κοινότητα προκρίνει τη διεξαγωγή αυτών των τεστ σε τυχαίο πληθυσμό, χωρίς προειδοποίηση και χωρίς συγκεκριμένα χαρακτηριστικά (περιοχή, ηλικία, φύλο κλπ). Τα συγκεκριμένα όμως τεστ έγιναν κατόπιν πρόσκλησης (ώστε να γίνουν περισσότερα και σε λιγότερο χρόνο αφού ο ιός πιέζει το σύστημα υγείας), που σημαίνει ότι σε μεγάλο ποσοστό πήγαν άνθρωποι που είχαν την υπόνοια ή έστω το φόβο ότι έχουν κολλήσει και γενικά ήταν άτομα, πολλά εκ των οποίων είχαν έρθει σε επαφή με επιβεβαιωμένο κρούσμα.\nΟι παραπάνω παραδοχές οδηγούν στο συμπέρασμα ότι το παραπάνω ποσοστό είναι ακόμη μικρότερο, τόσο που να μη λαμβάνετε υπόψη η αδυναμία σφάλματος του τεστ που είναι 2% για τα θετικά και 8% για τα αρνητικά.\nΑν σκεφτούμε λοιπόν πόσο πιέζονται τα Νοσοκομεία σε όλη τη Στερεά χωρίς ουσιαστικά επιδημιολογικό φορτίο, καταλαβαίνουμε πόσο επικίνδυνος είναι ο sars-cov-2 (ο ιός που προκαλεί την ασθένεια covid-19) και πόσο μεγάλη προσοχή χρειάζεται για να μην του δώσουμε την ευκαιρία να μολύνει περισσότερο κόσμο.\nΚάνουμε έκκληση να συνεχίσετε να τηρείται όσο μπορείτε καλύτερα τα μέτρα αυτοπροστασίας, με καλό πλύσιμο χεριών, χρήση μάσκας και κοινωνική αποστασιοποίηση. Η υπευθυνότητα που θα επιδείξουμε απέναντι σε αυτά που υπαγορεύουν οι επιστήμονες, να είστε σίγουροι ότι θα αποτυπωθεί στον αριθμό των ανθρώπων που θα σωθούν από την πανδημία…


ΗΠΑ: Γυναίκα μαχαίρωσε αστυνομικό - Η συγκλονιστική στιγμή της επίθεσης | Simple News\nΗΠΑ: Γυναίκα μαχαίρωσε αστυνομικό – Η συγκλονιστική στιγμή της επίθεσης\nΓια άγνωστο λόγο η γυναίκα επιτέθηκε στο νεαρό αστυνομικό.\nΤη σοκαριστική στιγμή που μια νεαρή γυναίκα επιτίθεται με μαχαίρι σε βοηθό σερίφη που ερευνούσε ένα τροχαίο, τραυματίζοντάς τον στην καρωτίδα καταγράφει βίντεο από τη στολή του 22χρονου άνδρα που έδωσε στη δημοσιότητα το Γραφείο Σερίφη της Κομητείας Σεντ Λούσι στην ανατολική ακτή της Φλόριντα.\nΣτο βίντεο που δόθηκε στη δημοσιότητα ο 22χρονος εμφανίζεται να κατεβαίνει κάποια σκαλιά πλησιάζοντας την κλαμένη γυναίκα, η οποία περπατούσε πάνω κάτω, κοντά στο νερό. «Τι σου συμβαίνει» ρωτά τη νεαρή η βοηθός σερίφη βλέποντάς την σε αυτήν την κατάσταση. «Δεν ξέρω» του απαντά εκείνη.\n«Ήσουν μόλις σε ένα τροχαίο;» συνεχίζει αυτός και η κοπέλα αρχίζει να απομακρύνεται. Ο βοηθός σερίφη της λέει να σταματήσει και την πλησιάζει, ζητώντας της να ανέβει τα σκαλιά για να απομακρυνθούν από το νερό. «Δεν θέλω, φοβάμαι» ακούγεται να λέει η γυναίκα, προτού συμμορφωθεί τελικά με το αίτημα του 22χρονου και αρχίσει να ανεβαίνει τις σκάλες. Ξαφνικά όμως, γυρνάει απότομα και μαχαιρώνει τον Κολαντζέλο.\nΣύμφωνα με την ανακοίνωση των Αρχών, από την επίθεση τραυματίστηκε – ευτυχώς επιφανειακά – η καρωτίδα του βοηθού σερίφη. Στη συνέχεια, η Ντέι τράπηκε σε φυγή μετά την επίθεση και η μία σφαίρα που της έριξε με το όπλο του ο 22χρονος δεν την πέτυχε. Ασκώντας πίεση στο τραύμα του, ο Κολαντζέλο άρχισε να ακολουθεί τη δράστιδα καλώντας παράλληλα βοήθεια με τον ασύρματο. Αργότερα η Ντέι εντοπίστηκε και συνελήφθη.\nPrevious Μόσχα: «Βρείτε ρούβλια για φυσικό αέριο» – Συναγερμός για πιθανές ελλείψεις στη Γερμανία\nNext Πώς ο Ερντογάν μετέτρεψε τον πόλεμο σε ανατολίτικο παζάρι – Οι στόχοι και τα συμφέροντα της Άγκυρας


Ας ενθαρρύνουμε τα παιδιά όχι μόνο να διαβάζουν, αλλά και να ερευνούν αυτά που διαβάζουν - Εναλλακτική Δράση\nΈνα μεγάλο λάθος της οικογένειας, της κοινωνίας και του εκπαιδευτικού συστήματος είναι πως δεν διδάσκει τα παιδιά να αναρωτιούνται και να ερευνούν τα πάντα.\nΈνα μεγάλο λάθος της οικογένειας, της κοινωνίας και του εκπαιδευτικού συστήματος είναι πως δεν διδάσκει τα παιδιά να αναρωτιούνται και να ερευνούν τα πάντα. Περιορίζουμε τα παιδιά στη στείρα αποστήθιση, στην αναπαραγωγή και αναμάσηση γεγονότων και απόψεων, χωρίς όμως να τα ενθαρρύνουμε να ερευνούν και να ψάχνουν.\nΤα παιδιά είναι ουσιαστικά ένα ζυμάρι που πλάθεται και προσπαθεί να ρουφήξει μέσα του όσα περισσότερα μπορεί για τον κόσμο γύρω του. Ταυτόχρονα όμως, είναι οι άνθρωποι εκείνοι που αποτελούν το βλαστάρι και την ελπίδα για ένα καλύτερο αύριο, το κάθε παιδί ατομικά είναι ένας άνθρωπος που μπορεί να γαλουχηθεί ηθικά ώστε να σηκώσει τη σημαία της προόδου και της βελτίωσης του κόσμου.\nΓι’ αυτό, ας μάθουμε στα παιδιά να αγαπούν τη γνώση. Ας τους αγοράζουμε βιβλία, ας τα πηγαίνουμε σε μουσεία. Ας τους παίρνουμε παιχνίδια αλλά ας εμφυσήσουμε μέσα τους την αγάπη για την έρευνα προς τα εκατομμύρια “γιατί” που υπάρχουν στον κόσμο, ας τα ενθαρρύνουμε να κάνουν ερωτήσεις και να έχουν απορίες.\nΑς μην ωθούμε τα παιδιά στη στείρα αποστήθιση, ας μην επιβραβεύουμε μόνο όταν αποστηθίζουν και μαθαίνουν πληροφορίες και ολόκληρες σελίδες. Ας τους μιλήσουμε για την αξία της ερώτησης που είναι ένα σπουδαίο όχημα και βοηθός στην ανακάλυψη της γνώσης, ας δείξουμε και εμείς οι ίδιοι το παράδειγμα με το να διαβάζουμε, να σεβόμαστε το περιβάλλον ή να βρισκόμαστε κοντά στην τέχνη και τον πολιτισμό.\nΑς μαθαίνουμε στα παιδιά όχι μόνο να διαβάζουν, αλλά και να ερευνούν και να έχουν απορίες και να αγωνίζονται για την κατάκτηση της γνώσης. Έτσι, το ίδιο το παιδί θα αγαπήσει τη μάθηση, θα θελήσει να έρθει και μόνο του κοντά της και δε θα την αντιμετωπίζει με φόβο και αποστροφή όπως, δυστυχώς, προσπαθεί να πράξει η σύγχρονη εκπαίδευση η οποία την προσεγγίζει επιδερμικά και επιφανειακά. Ας ενθαρρύνουμε τα παιδιά να ρωτούν και να ερευνούν, ας τους δώσουμε το έναυσμα να γίνουν σκεπτόμενοι άνθρωποι.


Μαρσελίνιο: «Έχουμε κερδίσει μεγάλες ομάδες στην Arena» - Onsports.gr\nOnsports Team\t31 Ιουλίου 2013, 18:41\nΜαρσελίνιο: «Έχουμε κερδίσει μεγάλες ομάδες στην Arena»\nΗ Skoda Ξάνθη έχει κερδίσει στην έδρα της μεγάλες ομάδες, όπως ο Ολυμπιακός και η ΑΕΚ, οπότε δεν την… φοβίζει η Σταντάρ Λιέγης, σύμφωνα με τα όσα υποστήριξε ο Μαρσελίνιο.\nΟ βραζιλιάνος μεσοεπιθετικός, εκπροσώπησε τους ποδοσφαιριστές των Ακριτών στην συνέντευξη Τύπου ενόψει της πρώτης «μάχης» με τη Σταντάρ Λιέγης και έδωσε το… σύνθημα για την αναμέτρηση της Πέμπτης (1/8).\n«Θέλω να πω ότι σεβόμαστε πολύ την Σταντάρ Λιέγης. Είναι μία μεγάλη ομάδα. Για εμάς είναι ένα εντός έδρας παιχνίδι και στο γήπεδό μας έχουμε κερδίσει ομάδες όπως ο Ολυμπιακός, η ΑΕΚ. Δεν έχουμε λόγο να μην κερδίσουμε το παιχνίδι. Από την αρχή θα μπούμε δυνατά και ομαδικά», ανέφερε αρχικά.\nΚαι συνέχισε: «Με την όμορφη ατμόσφαιρα που θα έχουμε εδώ, πιστεύω πως θα πετύχουμε κάτι καλό. Γιατί είναι ένα εντός έδρας παιχνίδι. Η αναμέτρηση με την Λίνφιλντ ανήκει στο παρελθόν και τώρα πρέπει να διαβάσουμε διαφορετικά τον αυριανό αντίπαλο. Μακάρι να φύγουμε νικητές».


Ο Zayn Malik λέει αντίο στους One Direction! - AllYou.gr\nΟ Zayn Malik λέει αντίο στους One Direction!\nTι αποφάσισαν τα υπόλοιπα τέσσερα μέλη;\nΤο είχαμε υποψιαστεί εδώ και μέρες ότι η αποχώρηση του Zayn Malik εν μέσω της παγκόσμιας περιοδείας των One Direction δεν ήταν τελικά και τόσο...προσωρινή.\nTo 22χρονο μέλος του βρετανικού συγκροτήματος πήρε το πρώτο αεροπλάνο και γύρισε στο σπιτάκι του στο Λονδίνο αφήνοντας τους υπόλοιπους τέσσερις να δώσουν κανονικά τις συναυλίες σε Φιλιππίνες και Ινδονησία. Τότε η επίσημη ανακοίνωση του γκρουπ ήταν ότι ο Zayn απλώς χρειάζεται λίγο χρόνο για να ξεκουραστεί.\nΠαρ' όλα αυτά πριν από λίγες ημέρες μία νέα επίσημη ανακοίνωση τόσο στην ιστοσελίδα των 1D όσο και στην σελίδα τους στο Facebook ξεκαθαρίζει ότι ο Zayn αποτελεί πλέον παρελθόν για το συγκρότημα καθώς υπέβαλε οριστικά την παραίτηση του.\nΣύμφωνα με τον ίδιο η αιτία αυτής του της απόφασης είναι το ότι θέλει να «ζήσει επιτέλους σαν φυσιολογικός άνθρωπος της ηλικίας του και να έχει προσωπική ζωή και χρόνο μακριά από τα φώτα της δημοσιότητας».\nΕ, τα υπόλοιπα τα φαντάζεσαι λίγο πολύ. Αποχαιρετιστήριες επιστολές από τα υπόλοιπα μέλη του γκρουπ που σκοπεύουν να συνεχίσουν πλέον ως τετράδα και το δάκρυ κορόμηλο για τις φανατικές του θαυμάστριες που δεν θα έχουν την χαρά να τον βλέπουν πια στα βιντεοκλίπ.\nH τσάντα από τα ‘90s που κάνει comeback


Θεοδωρικάκο και Στουρνάρα καλεί ο ΣΥΡΙΖΑ στην Προανακριτική – forgreeks\nΣτον καθορισμό των μαρτύρων είναι αφιερωμένη η δεύτερη συνεδρίαση της Προανακριτικής Επιτροπής, με τον ΣΥΡΙΖΑ να αιτείται -μεταξύ άλλων- την κλήση του τέως υπουργού Εσωτερικών, συνεργάτη και κουμπάρου του Χρήστου Καλογρίτσα, Τάκη Θεοδωρικάκου, αλλά και του διοικητή της ΤτΕ, Γιάννη Στουρνάρα.\nΎστερα από πολύωρη σύσκεψη που διεξήχθη την Τετάρτη, η πλευρά της αξιωματικής αντιπολίτευσης προτείνει 14 μάρτυρες. Συγκεκριμένα, ζητά την κλήση των πρωταγωνιστών της υπόθεσης, πρώην και νυν στελεχών της τράπεζας Αττικής, στελεχών της Τοξότης, της CCC αλλά και της GPO. Βέβαια, περίοπτη θέση στη λίστα που καταθέτει στην Επιτροπή η Θεοδώρα Τζάκη κατέχουν οι Τ. Θεοδωρικάκος και Γ. Στουρνάρας.\nΣτον αντίποδα, η εισηγήτρια της ΝΔ, Κατερίνα Παπακώστα – Παλιούρα, πρότεινε η Επιτροπή να κινείται με γοργούς ρυθμούς, συνεδριάζοντας κάθε Τρίτη, Τετάρτη και Πέμπτη μέχρι το Πάσχα. Εισηγήθηκε δε να μην κλείσει ο κατάλογος μαρτύρων, δίνοντας υπόσταση στις φήμες ότι η πλειοψηφία σκοπεύει να ακολουθήσει την ίδια τακτική που εφήρμοσε στην προηγούμενη Προανακριτική για τον Δ. Παπαγγελόπουλο, μετατρέποντας την σε «μπλέντερ» υποθέσεων.\nΩς προς τη λίστα μαρτύρων, αντί του Χρ. Καλογρίτσα, η κ. Παπακώστα – Παλιούρα αιτήθηκε πρώτος μάρτυρας να είναι το στέλεχος της Τοξότης, κ. Τόμπρας. Στη συνέχεια θα ακολουθήσει ο άλλοτε αφερέγγυος για τη ΝΔ εργολάβος με τα «βοσκοτόπια», ενώ τρίτος και τέταρτος στη σειρά είναι ο κ. Νικολάου και ο κ. Λιανός αντίστοιχα.\nΗ επιμονή της ΝΔ να μην είναι πρώτος μάρτυρας ο Χρ. Καλογρίτσας προκάλεσε σφοδρές αντιδράσεις μέχρι και από την Ελληνική Λύση που υπερψήφισε την πρόταση της συμπολίτευσης για τη συγκρότηση της Προανακριτικής. Σύμφωνα με πηγές της αξιωματικής αντιπολίτευσης, ο λόγος που η κυβερνητική πλειοψηφία δεν επιθυμεί να καλέσει πρώτο τον εργολάβο είναι για να έχει χρόνο να προετοιμαστεί και να αντικρούσει την κατάθεση του κ. Τόμπρα, ο οποίος έχει καταθέσει ενώπιον των εισαγγελικών Αρχών ότι αυτός διαμεσολάβησε στις επαφές Καλογρίτσα – Χούρι.\nΣε σχέση με το ενδεχόμενο κλήσης μέλους της οικογένειας Χούρι, η κ. Παπακώστα – Παλιούρα φέρεται να επισήμανε ότι κάτι τέτοιο δεν μπορεί να συντελεστεί λόγω της έγκλησης που έχει καταθέσει ο Χρ. Καλογρίτσας εναντίον τους.\nΣε σχέση με τον δεύτερο κύκλο μαρτύρων, η ΝΔ προτείνει τον δημοσιογράφο, Δήμο Βερύκιο, για να εκπροσωπήσει τον Δημήτρη Κοντομηνά, όπως επίσης τους Βαγγέλη Μαρινάκη και Κώστα Βαξεβάνη.\nΑπό την πλευρά του ΚΙΝΑΛ, προτάθηκε να καταθέσουν όσα ονόματα βρίσκονται στη δικογραφία της ιδιωτικής διαφοράς Καλογρίτσα – Χούρι.


ΕΠΕΤΕΙΑΚΟ ! 200 ΧΡΟΝΙΑ ΑΠΟ ΤΗΝ ΕΠΑΝΑΣΤΑΣΗ ΤΟΥ 21 0 EURO ΧΑΡΤΟΝΌΜΙΣΜΑ -\nΑρχική Σελίδα Συλλογές Χαρτονομισματα 0 Ευρω ΕΠΕΤΕΙΑΚΟ ! 200 ΧΡΟΝΙΑ ΑΠΟ ΤΗΝ ΕΠΑΝΑΣΤΑΣΗ ΤΟΥ 21 0 EURO ΧΑΡΤΟΝΌΜΙΣΜΑ\nΚωδικός προϊόντος: 1821-0\nΕΠΕΤΕΙΑΚΟ ΓΙΑ ΤΑ 200 ΧΡΟΝΙΑ ΑΠΟ ΤΗΝ ΕΠΑΝΑΣΤΑΣΗ ΤΟΥ 21 ! ΕΞΟΔΟΣ ΤΟΥ ΜΕΣΟΛΟΓΓΙΟΥ, Θ. ΒΡΥΖΑΚΗ 0 EURO ΧΑΡΤΟΝΌΜΙΣΜΑ Η Έξοδος του Μεσολογγίου είναι πίνακας ζωγραφικής του Θεόδωρου Βρυζάκη. Φιλοξενείται στην Εθνική Πινακοθήκη της Ελλάδας – Μουσείο Αλεξάνδρου Σούτζου. Είναι εντυπωσιακή σύνθεση αποτέλεσμα συνδυασμού εικόνων. Συγκαταλέγεται στα έργα ιστορικής ζωγραφικής σε ρομαντικό ύφος της Οθωνικής περιόδου (1832-1862). Διακρίνεται για τον αφηγηματικό ρεαλισμό του.ΟνομασίαΗ έξοδος του Μεσολογγίου Έτος δημιουργίας 1855Είδοςελαιογραφία σε καμβάΎψος 169Πλάτος 127 εκΠόληΑ θήναΜουσείο Εθνική Πινακοθήκη της Ελλάδας\nΤο Zero Euro είναι ένα αναμνηστικό τραπεζογραμμάτιο και είνα η δημοφιλέστερη σειρά στις αγορές συλλεκτικών χαρτονομισμάτων από το 2015. Φέρουν τα ιδιαίτερα χαρακτηριστικά ενός χαρτονομίσαμτος ευρώ, εκτός του ότι επισημαίνονται ως "0", εξ ου και το όνομα. Ελέγχονται αυστηρά για να διασφαλιστεί το ότι δεν μπορούν να τεθούν σε κυκλοφορία ως νόμισμα νόμιμου κυκλοφορίας . Το μπροστινό μέρος όλων των μηδέν ευρώ είναι το ίδιο και περιλαμβάνει ένα λευκό μηδέν ακολουθούμενο από το σύμβολο του ευρώ για να μην υπάρχει καμία νομισματική αξία. Στη συνέχεια (από αριστερά προς τα δεξιά) Πύλη του Βρανδεμβούργου, Μπιγκ Μπεν, Πύργος του Άιφελ, Κολοσσαίο, Σαγκράδα Φαμίλια, Μανέκεν Πις και η Μόνα Λίζα.\nΤο 2015, ο Γάλλος επιχειρηματίας Richard Faille ανέπτυξε την ιδέα των αναμνηστικών χαρτονομισμάτων ευρώ που κατασκευάζονται με τα ίδια πρότυπα με το νόμισμα, αλλά χωρίς αξία. Αυτά μπορούν στη συνέχεια να πωληθούν με κέρδος για να τιμήσουν τόπους ή εκδηλώσεις. Από τότε αυτά έγιναν όλο και πιο δημοφιλή, στους συλλέκτες\nΚΕΝΕΝΤΙ Αναμνηστικό ΕυρωΧαρτονομισμα,0 Ευρώ,\nΕνγκελς Αναμνηστικό ΕυρωΧαρτονομισμα,0 Ευρώ, Γερμανία\nΓκαντι, Αναμνηστικό Ευρω Χαρτονομισμα,0 Ευρώ


Προχωρά η πρόσληψη 1.030 αστυνομικών για τα Πανεπιστήμια – Δημοσιεύτηκε το ΦΕΚ – SOFALOGIA.GR\nΤοποθέτηση ηλεκτρονικών και λοιπών συστημάτων ασφαλείας στα πανεπιστήμια, όπως κάμερες, μηχανήματα ανίχνευσης απαγορευμένων αντικειμένων και ουσιών κλπ.\nΝόμο του κράτους αποτελεί κι επίσημα πλέον η φύλαξη των πανεπιστημίων από ειδικούς φρουρούς που θα υπάγονται στην αστυνομία, καθώς χθες δημοσιεύτηκε στο ΦΕΚ το νομοσχέδιο του υπουργείου Παιδείας, το οποίο την προηγούμενη εβδομάδα αποτέλεσε και αντικείμενο πολιτικής αντιπαράθεσης στη Βουλή. Αυτό, μεταξύ άλλων, προβλέπει την πρόσληψη 1.030 Ειδικών Φρουρών στην Ελληνική Αστυνομία, αλλά και την τοποθέτηση ηλεκτρονικών και λοιπών συστημάτων ασφαλείας στα πανεπιστήμια, όπως κάμερες, μηχανήματα ανίχνευσης απαγορευμένων αντικειμένων και ουσιών κλπ.\nΠέραν των τεχνικών ή τεχνολογικών μέτρων ασφάλειας της παρούσας, κάθε Α.Ε.Ι. δύναται να λαμβάνει μέτρα που συμβάλλουν στην ενίσχυση του επιπέδου ασφάλειας και προστασίας, όπως η εφαρμογή φωτισμού ασφάλειας σε εξωτερικούς χώρους του Α.Ε.Ι., καθώς και η πρόσληψη προσωπικού ασφαλείας. Πηγή: typosthes.gr\n← Συναγερμός στις Ένοπλες Δυνάμεις: Φόβος για «χτύπημα» του Ερντογάν στο Αιγαίο τις επόμενες ώρες\nMad Clip: Συνελήφθη ο ράπερ μετά από τρελή καταδίωξη στους δρόμους της Αθήνας →\nΚορονοϊός: 1496 νέα κρούσματα σήμερα 26/03\nΜαρ 26, 2021 Μαρ 26, 2021 admin


Το δουλοκτητικό σύστημα σε Ελλάδα και Ρώμη - Φυλετικό κράτος (Β' Μέρος) - Ατέχνως\nΒρίσκεστε:Ατέχνως»Ιστορία»Το δουλοκτητικό σύστημα σε Ελλάδα και Ρώμη – Φυλετικό κράτος (Β’ Μέρος)\nΤο δουλοκτητικό σύστημα σε Ελλάδα και Ρώμη – Φυλετικό κράτος (Β’ Μέρος)\nΑπό Ηρακλής Κακαβάνης στο Δεκ 21, 2016 Ιστορία\nΤης Αναστασίας Αβραμίδου* //\nΜετά τη διάλυση του μυκηναϊκού κράτους και τις μετακινήσεις των πληθυσμών που ακολούθησαν, η φυλετική κοινωνία, δηλ. η συγγενική-φυλετική οργάνωση, συνεχίζει να υπάρχει, όπως υπήρχε και από πριν στην Ελλάδα σε διάφορες περιοχές εκτός του μυκηναϊκού κόσμου. Χρονικά μιλάμε για τους λεγόμενους Σκοτεινούς Χρόνους ή Σκοτεινούς Αιώνες (1100-800π.Χ.), για τους οποίους γνωρίζουμε ελάχιστα πράγματα. Ελλείψει γραφής την εποχή εκείνη αντλούμε με μεγάλη προσοχή πληροφορίες για τότε από τα έπη του Ομήρου, γι’ αυτό η εποχή αυτή είναι γνωστή και ως ομηρική εποχή. Σ’ εκείνους τους αιώνες η γραφή της συγκεντρωτικής-γραφειοκρατικής μυκηναϊκής διοίκησης ξεχνιέται, γιατί διαλύεται η γραφειοκρατική και συγκεντρωτική δομή που την είχε ανάγκη, η ανακτορική οργάνωση. Η οργάνωση της κοινωνίας βασίζεται στους ομόαιμους και όχι στην τοπική κατανομή των πληθυσμών. Μιλάμε για ένα σύστημα με κλειστό και αυτάρκη οικονομικό χαρακτήρα στα πλαίσια του «οίκου», ιεραρχημένο, με βασιλιά, με τους ευγενείς ή αρίστους-συμβούλους του , το λαό- το πλήθος, που είναι καλλιεργητές, στρατιώτες, και υπάρχουν και οι δημιουργοί-τεχνίτες (έργα για το δήμο, για την κοινότητα). Επίκεντρο αυτής της οικονομικής δομής αποτελούσε η ύπαιθρος, μιας και μιλάμε για αγροτική οικονομία. Η γη αρχικά ήταν κοινή, η εργασία συλλογική, αλλά ο σταδιακά κοινοκτημονικός χαρακτήρας της κοινωνίας περιορίζεται.\nΑς δούμε τα πράγματα από πιο κοντά:\nΤα γένη, που ήταν διαμορφωμένα στην αρχή αυτής της περιόδου, ήταν μία μεγάλη ομάδα ανθρώπων που συνδέονταν με δεσμούς αίματος και κατάγονταν από κοινό πρόγονο, είχαν επικεφαλής τον πρεσβύτερο γέροντα, ο οποίος δίκαζε, διαχειρίζονταν την κοινή περιουσία του γένους, ήταν στρατάρχης και ασκούσε λατρεία. Μεταξύ των γενών υπήρχε αλληλοβοήθεια. Με την αύξηση του πληθυσμού πολλά γένη συνενώνονταν σε μία φατρία, με κοινές θρησκευτικές τελετές και υποχρέωση για αλληλοϋπεράσπιση. Οι συγγενικές φατρίες αποτελούσαν τη φυλή. Για παράδειγμα πριν τη μεταρρύθμιση του Κλεισθένη στην Αττική είχαμε 4 τέτοιες φυλές.\nΜε τον καιρό η τάξη του γένους άρχισε να διαταράσσεται. Τα γένη τεμαχίστηκαν σε μεγάλες οικογένειες που συνενώθηκαν σε αγροτικές κοινότητες, τους δήμους. Δηλαδή, τώρα ο παράγοντας τόπος είναι το κριτήριο της οργάνωσης. Αρχικά η γη της κοινότητας ήταν και πάλι συλλογική, μέχρι που ξεχώρισαν χωράφια συγκεκριμένων προσώπων. Οι πρώτοι που πήραν γη ήταν οι βασιλιάδες και τα μέλη της ένοπλης ακολουθίας. Οι πόλεμοι ήταν η ευκαιρία για λάφυρα και γη- για όσους είχαν εξουσία. Στην Ιλιάδα είναι δικαιολογημένη η αγανάκτηση του Θερσίτη όταν κατηγορεί τους στρατάρχες ότι: «Πάντα έχετε στο νου σας το ατομικό κέρδος, οι πολεμιστές όμως πληρώνουν για σας, δέχονται τα χτυπήματα και τα τραύματα», γιατί οι απλοί στρατιώτες δεν έπαιρναν σειρά. (Το γεγονός ότι ο Όμηρος καυτηριάζει τη στάση του Θερσίτη δείχνει ότι έγραφε τον 8ο αι. από τη σκοπιά της αριστοκρατίας και υπηρετούσε τη δική της οπτική. Τον απλό άνθρωπο τον κρίνει από τη στάση του απέναντι στην εξουσία).\nΟ βασιλιάς γίνεται όλο και πιο μεγάλος γαιοκτήμονας και δουλοκτήτης (βλ. βιος του Αλκίνοου, Πρίαμου, Οδυσσέα), καθώς και οι ευνοούμενοί του, οι αριστοκράτες. Ο υπόλοιπος λαός όμως είχε μικρούς κλήρους και συχνά μη έχοντας τη δυνατότητα να τα κρατήσει, την έχανε βαθμιαία. Έτσι μετατρέπονταν κι αυτός και η οικογένειά του σε δούλους. Αυτό σημαίνει ότι από δω και πέρα δύο ήταν οι πηγές δουλείας: και η αιχμαλωσία και τα χρέη. Αρχίζει σταδιακά ο αριθμός των δούλων να μεγαλώνει και βαδίζουμε προς το σχηματισμό του δουλοκτητικού κράτους. Το κράτος, δηλ. η επιβολή της εξουσίας, τώρα έχει δύο βασικούς ρόλους: α) να κρατάει τους δούλους σε υπακοή και β) μέσα από τον πόλεμο να περιφρουρεί και να διευρύνει τα όρια του κράτους. Στο τέλος των σκοτεινών αιώνων στις πιο πολλές περιοχές της Ν. Ελλάδας η βασιλεία έχει καταλυθεί και την εξουσία έχουν τώρα οι αριστοκράτες -πρώην σύμβουλοι του βασιλιά, οι ευγενείς, που συγκέντρωσαν βαθμιαία μεγάλα πλούτη και γεωργικές ιδιοκτησίες (εξαίρεση Μακεδονία, Ήπειρος, Σπάρτη κ.ά.) .\nΤην ύπαρξη δούλων αυτή την εποχή απηχούν και τα ομηρικά έπη. Υπάρχει δουλεία, αλλά ο δούλος είναι ακόμα πιο πολύ οικέτης, υπηρέτης του οίκου, βοηθητικό προσωπικό. Πιστεύω ότι ενδεικτικά πρόσωπα αυτής της μορφής δουλείας έχουμε στην Οδύσσεια στο πρόσωπο της Ευρύκλειας ή του πιστού χοιροβοσκού, του Εύμαιου, όπου το δέσιμο με την οικογένεια και η αφοσίωση ήταν μεγάλα. Προφανώς υπήρξε και σταδιακή εξειδίκευση και καταμερισμός της εργασίας στους δούλους, γιατί ο Όμηρος μας αναφέρει τις εξειδικευμένες υφάντρες από τη Σιδώνα στην αυλή του Αλκίνοου. Όσο κάποιοι ευγενείς, αλλά και άνθρωποι έξω από την τάξη τους, εξαπλώνουν την επιχειρηματική δράση τους στο εμπόριο, στα τέλη των σκοτεινών αιώνων, τόσο προκύπτει η ανάγκη για νέα οργάνωση του κράτους.\nΟι διεργασίες που έλαβαν χώρα αυτά τα σκοτεινά χρόνια είναι αναντίρρητα πολύ σπουδαίες και ελλείψει γραπτών αναφορών τις διαπιστώνουμε εκ του αποτελέσματος. Οι διεργασίες αυτές δημιούργησαν όπως είπαμε τα αρχικά τα αριστοκρατικά γένη και εξάλειψαν τη βασιλεία, δημιούργησαν την ανάγκη της ίδρυσης των πρώτων πόλεων-κρατών, την ανάγκη του Β΄ Αποικισμού (για τις ανάγκες πρώτων υλών, νέων αγορών, νέων δούλων), την ανάγκη για χρήση γραφής, την ανάγκη κυκλοφορίας νομίσματος κ.τ.λ.\n* Μέλος του ΔΣ της Πανελλήνιας Ενωσης Φιλολόγων\nΤο δουλοκτητικό σύστημα σε Ελλάδα και Ρώμη (Α’ Μέρος)\nΑρχαία Ελλάδα Δουλοκτητικό Νατάσα Αβραμίδου Ρώμη\nΠροηγούμενη δημοσίευση Για το «Διεθνές Βραβείο Στάλιν για την Ενίσχυση της Ειρήνης μεταξύ των Λαών»\nΕπόμενη δημοσίευση Η πρώτη γραφομηχανή στον κόσμο


“Πάγωσαν” όλοι στην εκπομπή Ελένη – Ο θάνατος που συγκλόνισε την Μενεγάκη και τους συνεργάτες της\nYou are at:Home»Showbiz»“Πάγωσαν” όλοι στην εκπομπή Ελένη – Ο θάνατος που συγκλόνισε την Μενεγάκη και τους συνεργάτες της\nBy Hallocy.com\t 14/01/2022 244 views\n«Είναι δυνατόν, είναι δυνατόν. Είμαι σοκαρισμένη…»\nΤον τραγικό θάνατο του Τζώρτζη Μονογυιού σχολίασε η εκπομπή Ελένη, με την Ελένη Μενεγάκη να δηλώνει συγκλονισμένη με το τροχαίο που του κόστισε την ζωή και παραλίγο να πεθάνει και η σύζυγός του – δείτε βίντεο του απεγκλωβισμού της. Η παρουσιάστρια όπως δήλωσε γνώριζε το ζευγάρι.\n«Είναι δυνατόν, είναι δυνατόν. Είμαι σοκαρισμένη…», είπε μεταξύ άλλων η Ελένη Μενεγάκη στο άκουσμα της είδησης και των σοκαριστικών αποκαλύψεων που έχουν γίνει για την ώρα του δυστυχήματος.\nΗ γνωριμία της Μενεγάκη με τον Μονογυιό και την γυναίκα του\n«Εγώ ξέρω και την Κατερίνα και τον Τζώρτζη. Τον γνώρισα όταν είχε πάρει μέρος στο “The Wall”, είχε έρθει πολλές φορές στην εκπομπή μου. Εγώ γνώρισα ένα δυναμικό, ωραίο, φρέσκο αγόρι… αυτό που έχω εγώ στο μυαλό μου όταν τον γνώρισα. Πόσο τραγικό νέο», αποκάλυψε.\nPrevious ArticleΑνδρέας Μικρούτσικος: Οι αναμνήσεις από τον Τζώρτζη Μονογυιό που σκοτώθηκε στο τροχαίο με τη Ferrari\nNext Article Ορέστης Τζιόβας: Η εξομολόγηση για την περιπέτεια με τον κορονοϊό – «Νοσηλεύτηκα, χρειάστηκα οξυγόνο»


Παπαευαγγέλου: Με μαθηματική ακρίβεια θα οδηγηθούμε σε αύξηση των νοσηλειών | Παράταξη\nΑρχική Ελλάδα Παπαευαγγέλου: Με μαθηματική ακρίβεια θα οδηγηθούμε σε αύξηση των νοσηλειών\nΠαπαευαγγέλου: Με μαθηματική ακρίβεια θα οδηγηθούμε σε αύξηση των νοσηλειών\nΓια την επιδημιολογική εικόνα της χώρας, τη σημαντική επιβάρυνση του ιικού φορτίου στα νησιά και την αύξηση των νοσηλειών ενημερώνουν από το υπουργείο Υγείας τα μέλη της Επιτροπής Εμπειρογνωμόνων, Βάνα Παπαευαγγέλου και τον υφυπουργό Πολιτικής Προστασίας, Νίκος Χαρδαλιάς.\nΗ Βάνα Παπαευαγγέλου αναφέρθηκε αρχικά στην ενημέρωση του ΕΟΔΥ για τα κρούσματα, τους θανάτους και τους διασωληνωμένους σήμερα.\n«Την τελευταία εβδομάδα αυξήθηκαν τα κρούσματα παγκοσμίως κατά 11%, ενώ στην Ευρώπη κατά 28%. Μία σειρά από ευρωπαϊκές χώρες παρουσιάζουν επιδείνωση της επιδημιολογικής εικόνας.\nΈκανε ακόμα αναφορά στους Ολυμπιακούς Αγώνες στην Ιαπωνία, που γίνονται εν μέσω αύξησης κρουσμάτων, σημειώνοντας ότι αναμένεται να φανεί εάν τα μέτρα που έχουν ληφθεί θα αποδώσουν.\n«Στη χώρα μας παρατηρείται μία ύφεση της επιδημικής αύξησης την τελευταία εβδομάδα. Η νυχτερινή διασκέδαση αποτελεί τη σημαντικότερη αιτία διασποράς όπως φαίνεται από τα στοιχεία.\nΣήμερα, οι μετρήσεις των λυμάτων δείχνουν σημαντική αύξηση του ιικού φορτίου τόσο στην Αθήνα όσο και στη Θεσσαλονίκη, αλλά και σε άλλες περιοχές».\nΟ μέσος όρος ηλικίας των κρουσμάτων είναι σήμερα τα 26 έτη, ενώ έχει αυξηθεί το ποσοστό των κρουσμάτων στις ηλικίες άνω των 40 ετών, ανέφερε.\n44 φορές πιο μεταδοτική η μετάλλαξη Δέλτα\n«Αυτό που χαρακτηρίζει την επιδημιολογική εικόνα της χώρας την τελευταία εβδομάδα είναι η μετακίνηση των κρουσμάτων από τους νέους 15 έως 25 ετών σε ανεμβολίαστους μεγαλύτερης ηλικίας» υπογράμμισε η καθηγήτρια Παιδικής Λοιμωξιολογίας, Βάνα Παπαευαγγέλου.\n«Η διασπορά της μετάλλαξης Δέλτα στη χώρα μας συνέπεσε χρονικά με τις μετακινήσεις των νέων, αλλά και την χαλάρωση των μέτρων προστασίας λόγω διακοπών. Η μετάλλαξη Δέλτα είναι 44 φορές πιο μεταδοτική από την βρετανική» που επικρατούσε μέχρι πρότινος στην ελληνική επικράτεια, σύμφωνα με την καθηγήτρια.\nΜε μαθηματική ακρίβεια θα οδηγηθούμε σε αύξηση των νοσηλειών και επιβάρυνση του ΕΣΥ, ανέφερε, ενώ επεσήμανε ότι αυτήν τη στιγμή η αυξημένη ροή ασθενών δεν συνοδεύεται από αύξηση των διασωληνωμένων. Ήδη σύμφωνα με τα στοιχεία έχουμε αύξηση των νοσηλειών χωρίς αυτή η πίεση να μεταφερθεί στις ΜΕΘ.\n«Δεν υπάρχει δικαιολογία για αναβολή του εμβολιασμού από Σεπτέμβρη για τους ενηλίκους. Μόνο έτσι θα αποφύγουμε νέα πίεση στους ΕΣΥ», υπογράμμισε.\nΤο 99% των διασωληνωμένων αφορά είτε ανεμβολίαστους είτε μερικώς εμβολιασμένους.\nΗ επιτροπή συστήνει όλοι οι ανεμβολίαστοι νέοι που επιστρέφουν από διακοπές να είναι ιδιαίτερα προσεκτικοί τουλάχιστον για μια εβδομάδα, να μην εφησυχάζουν από αρνητικό self test, να χρησιμοποιούν τη μάσκα τους και να μην έρχονται σε επαφή με ευάλωτες ομάδες.\nΠροηγούμενο άρθροT. Γαϊτάνης: «Ο ΣΥΡΙΖΑ κλείνει το μάτι στο αντιεμβολιαστικό κίνημα»\nΕπόμενο άρθροΣτο «βαθύ κόκκινο» βάζει την Κρήτη το ECDC – Πέντε περιοχές στο «κόκκινο»\nΠανεπιστήμιο Μακεδονίας: Έκκληση στους φοιτητές να εμβολιαστούν (video)


Ερώτηση του βουλευτή Φλώρινας Γ. Αντωνιάδη για αναστολή πληρωμών κόκκινων δανείων για επιχειρήσεις και νοικοκυριά μέχρι 31/12/2022 - vetonews\nΠέμπτη, 05 Μαϊος 2022 14:29\nΕρώτηση του βουλευτή Φλώρινας Γ. Αντωνιάδη για αναστολή πληρωμών κόκκινων δανείων για επιχειρήσεις και νοικοκυριά μέχρι 31/12/2022\nΗ οικονομική κρίση που ξεκίνησε το 2009 και ακόμη έχει αφήσει τα σημάδια της στην ελληνική οικονομία και την κοινωνία, προκάλεσε βίαιες αλλαγές στην καθημερινότητα όλων μας. Επιχειρήσεις έκλεισαν, πολίτες έμειναν άνεργοι,\nμισθοί και συντάξεις μειώθηκαν. Ως αποτέλεσμα αυτών των βίαιων αλλαγών στην ελληνική κοινωνία, πολλοί συμπολίτες μας (ιδιώτες και επαγγελματίες) που ως τότε ήταν συνεπείς με τις υποχρεώσεις τους προς τις τράπεζες, βρέθηκαν να χρωστούν τεράστια ποσά τα οποία δεν μπορούσαν να αποπληρώσουν.\nΜε τη βελτίωση της ελληνικής οικονομίας τα τελευταία τρία χρόνια, πολλοί οφειλέτες κατάφεραν να είναι συνεπείς στην αποπληρωμή των οφειλών τους. Δυστυχώς, οι εξελίξεις των τελευταίων μηνών με τον πόλεμο στην Ουκρανία και την τεράστια άνοδο στην τιμή του ηλεκτρικού ρεύματος, του φυσικού αερίου και του πετρελαίου, σε συνέχεια του πλήγματος που επέφερε στην ελληνική οικονομία η πανδημία από τον κορονοϊό, έφεραν εκ νέου σε δύσκολη θέση τους οφειλέτες. Η κυβέρνηση συνεχώς λαμβάνει μέτρα ανακούφισης για τους πολίτες, πρέπει όμως να μεριμνήσει και για όσους συμπολίτες μας αδυνατούν προσωρινά να είναι συνεπείς στις οφειλές τους προς τα funds. Στα πλαίσια της γενικότερης κοινωνικής πολιτικής, θα μπορούσε να γίνει αναστολή πληρωμής οφειλών προς τα funds και φυσικά οχλήσεων από την πλευρά τους προς τους οφειλέτες, για κάποιο εύλογο χρονικό διάστημα, μέχρι επανέλθει η ομαλότητα στον τομέα της ενέργειας, να πέσει ο πληθωρισμός και να μειωθεί η ακρίβεια στα προ του πολέμου επίπεδα. Επίσης, είναι δίκαιο να γίνουν περικοπές των οφειλών και διευκολύνσεις και σε αυτούς των οποίων η υποθηκευμένη περιουσία είναι μεγαλύτερη της οφειλής, όπως γίνεται αντίστοιχα και στους οφειλέτες των οποίων η υποθηκευμένη περιουσία είναι μικρότερη της οφειλής.\nΤελευταία τροποποίηση στις Πέμπτη, 05 Μαϊος 2022 14:36


Ανακοίνωσε τον Γιαννούλη η Νόριτς - 19/01 18:09 : aek365\nΤρίτη 19 ΙΑΝ 2021 - 18:09 1 ΣΧΟΛΙΑ\nΔανεικός με οψιόν αγοράς για το καλοκαίρι\nΠαίκτης της Νόριτς είναι και επίσημα ο Δημήτρης Γιαννούλης, καθώς ο αγγλικός σύλλογος ανακοίνωσε την απόκτησή του με τη μορφή δανεισμού ως το καλοκαίρι.\nΣτην συμφωνία των δύο ομάδων υπάρχει και υποχρεωτική ρήτρα αγοράς για το ερχόμενο καλοκαίρι σε περίπτωση που τα "Καναρίνια" κερδίσουν την άνοδο σην Πρέμιερ Λιγκ.\nΑκολούθησε και ο ΠΑΟΚ σε επίσημη ανακοινώνηση, σημειώνοντας:\nΌσο για το video; Με αρκετή δόση χιούμορ, οι επιτελείς του ΠΑΟΚ ζητούν από τη Νόριτς να προσέξει τον Γιαννούλη καθώς όπως αναφέρουν είναι ένας σπουδαίος παίκτης και ένας φαναστικός χαρακτήρας...\nCertified_AEKG - 19/1/2021 18:23\nΑρκετα cheesy οι σοσιαλ μανατζερ του ΠΑΟΚ οπως παντα, αν θυμαστε σχολια στο Τουιτερ ιδιαιτερα. Τουλαχιστον δειχνουν να ακολουθουν τις επιταγες των καιρων, εστω και αντιγραφοντας τα ξενικα προτυπα.\nΑνθη κρατα σημειωσεις... Repost απο ινστα σε FB δεν ειναι αρκετα πλεον....


Υποχρεωτική άδεια - ebasket.gr\nΚεντρική Ασίστ Περαστικός Υποχρεωτική άδεια\nΔημοσίευση στις 04/05 20:00\nΚαλησπέρα στα φιλαράκια μου. Τρελαίνομαι όταν αλλού πηγαίνω κι αλλού με βγάζει. Έτσι κι αλλιώς «Περαστικός» είμαι και πουθενά δεν στεριώνω, αλλά «κάθονται» και κάποια απρόοπτα, που με τρελαίνουν. Για παράδειγμα, βρέθηκα στο «Νίκος Γκάλης», στο μπαρ των VIP κι είπα να πιω το καφεδάκι μου. «Πού ξέρεις» σκέφτηκα, «κάτι μπορεί να πουν για το Τσάμπιονς Λιγκ, για την ΑΕΚ, για μπάσκετ»…\nΔίπλα μου, λοιπόν, κάθισε μια παρέα μπασκετικών (εδώ τους βρίσκω εκτός γηπέδου, θα τους έχανα εντός) κι άρχισαν να συζητούν. Όχι, δεν έλεγαν ούτε για την ΑΕΚ, ούτε για το φάιναλ φορ. Για τον Παναθηναϊκό η κουβέντα. Κυρίαρχο ζήτημα η ενδεχόμενη αποχώρηση από την Ευρωλίγκα κι όλα αυτά που απασχολούν κάθε μπασκετική παρέα το τελευταίο διάστημα.\nΔεν είχε ιδιαίτερο ενδιαφέρον η κουβέντα, άλλοι ήταν υπέρ του να πάρει την ομάδα και να φύγει ο Δημήτρης, άλλοι ήταν κατά. Πάνω που σκεφτόμουν πως θα είχε μεγαλύτερο ενδιαφέρον να παρακολουθήσω τον πρώτο ημιτελικό, ο οποίος ξεκινούσε οσονούπω, η κουβέντα αλλάζει…\n«Καλά, ρε παιδιά, γιατί μπήκε ο Λοτζέσκι στο ρόστερ, αντί για τον Τζέιμς». Αμάν! Ούτε που το είχα σκεφτεί, έχοντας αφιερωθεί στα της Ευρωλίγκας και της κόντρας του Τζόρντι Μπερτομέου με τον Δημήτρη Γιαννακόπουλο. Η λογική έλεγε ότι έπρεπε να μπει πρώτος ο Τζέιμς και να ακολουθήσουν οι άλλοι.\nΚαθένας έλεγε τα δικά του, αλλά ένας από την παρέα φάνηκε να ξέρει γεγονότα. Έλεγε, λοιπόν, ότι ο Μάικ Τζέιμς υπέπεσε σε πειθαρχικό παράπτωμα. Κι όχι μόνο δεν δηλώθηκε στην Α1, αλλά πήρε «υποχρεωτική άδεια». Ολιγοήμερη, χωρίς να πει (προφανώς δεν γνώριζε) πόσες ημέρες θα μείνει εκτός προπονήσεων.\nΗ παρέα άρχισε να θυμάται τα καμώματα του Αμερικανού στο ξεκίνημα της θητείας του στον Παναθηναϊκό και όλοι συμφώνησαν πως αν ήταν πιο… συμβατός θα ήταν μεταξύ των κορυφαίων παικτών στην Ευρώπη. Δεν θα διαφωνήσω. Μόνο που αυτή τη στιγμή οι «πράσινοι» χρειάζονται ηρεμία για να επικεντρωθούν στον βασικό τους στόχο, που είναι η κατάκτηση του πρωταθλήματος και οι γκρίνιες του Τζέιμς δεν βοηθούν.\nΜ’ αυτά και μ’ αυτά έχασα το πρώτο δεκάλεπτο, αλλά όχι πως έχασα και τίποτα. Άλλωστε κι από τον πρώτο ημιτελικό «Περαστικός» ήμουν. Εγώ για να δω την ΑΕΚ ήρθα. Α, και το ταμπλό στην οροφή, πάνω από τη σέντρα, που έκανε το «Νίκος Γκάλης» πολύ πιο μπασκετικό. Να τα λέμε αυτά…\nΠροηγούμενο Άλλο γήπεδο\nΕπόμενο Προσφέρει θέαμα η Μονακό! (vid)


Σπουδαία νίκη για την Συκέα\nΣάββατο 21 Δεκεμβρίου 2013 20:03\nΣημαντική νίκη πήρε η Συκέα, που κέρδισε με σκορ 3-1 την Αναγέννηση Φαρσάλων και έφτασε πλέον τους 29 βαθμούς, διασφαλίζοντας σε μεγάλο βαθμό την παραμονή της στην κατηγορία. Οι γηπεδούχοι ήταν καλύτεροι στο παιχνίδι και κατάφεραν να προηγηθούν από το 2ο μόλις λεπτό, όταν ο Παληγιάννης έβγαλε μια σέντρα και ο Θωμάς Παλάσκας, με κεφαλιά έγραψε το 1-0.\nΣτην συνέχεια, οι φιλοξενούμενοι κατάφεραν να ισοφαρίσουν στο 28ο λεπτό με τον Αποστόλη Θεοχάρη και να φέρουν εκ νέου το παιχνίδι στα ίσια, μέχρι και το τελευταίο λεπτό του πρώτου μέρους. Τότε, ο διαιτητής έδωσε ένα κόρνερ υπέρ της Συκέας, το οποίο αμφισβητήθηκε έντονα από τους φιλοξενούμενους, καθώς θεωρούν πως η μπάλα πέρασε άουτ. Με την εκτέλεση του κόρνερ, η μπάλα χτύπησε στο σώμα του Ζιώζια και πάνω σε μια αναταραχή που επικράτησε στην περιοχή, κατέληξε στα δίχτυα για το 2-1, με τους φιλοξενούμενους ωστόσο να έχουν αρκετές ενστάσεις για το κόρνερ με το οποίο ξεκίνησε η φάση.\nΤέλος, το τρίτο γκολ για τους γηπεδούχους, πέτυχε στο 60ο λεπτό ο Παληγιάννης, μετά από όμορφη πάσα του Τάχατου και προσωπική ενέργεια στην συνέχεια, διαμορφώνοντας έτσι το τελικό 3-1.\nΣυκέα(Δημήτρης Στάθης): Τσούρης, Παληγιάννης, Λάζος, Βασιλόπουλος, Παλάσκας Γ., Παλάσκας Θ.(80’ Μιχαλογιάννης), Ζιώζιας Ν., Τάχατος(83’ Καραλής Κ.), Λέτσιος, Ντόκος, Καρέλας(60’ Χασιώτης).\nΑναγέννηση Φαρσάλων(Νίκος Θεοχαρόπουλος): Κατμέρος, Τσιάμπας, Θλιβερός, Μπόγκας, Τριανταφύλλου, Ρούμπας, Κουτσικόπουλος Αχ., Θεοχάρης Ι.(75’ Αγγελακόπουλος), Μουτκανάς(60’ Ψαρογιώργος), Θεοχάρης Απ., Μπακαλέξης(46’ Ανδριόπουλος λ.τ.).


Ντινάμο Ζάγκρεμπ - Άρσεναλ 2-1 | SDNA\nΝτινάμο Ζάγκρεμπ - Άρσεναλ 2-1\nΗ Ντιναμό Ζάγκρεμπ έκανε το θαύμα, κέρδισε με 2-1 την Άρσεναλ και μπέρδεψε εντελώς την κατάσταση στον όμιλο του Ολυμπιακού.\nΑπό όπου κι αν το έπιανε κανείς δεν έδινε καμία τύχη στην κακόμοιρη την Ντινάμο Ζάγκρεμπ. Ποτέ δεν είχαν κερδίσει αγγλικό σύλλογο, χάνοντας και τα 6 ματς απέναντι σε ομάδες από το νησί. Η διαφορά δυναμικότητας από την Άρσεναλ, χαώδης. Κι όμως επειδή στο ποδόσφαιρο όλα γίνονται, οι Κροάτες κέρδισαν καθαρά και ξάστερα με 2-1 τους «κανονιέρηδες» κι έβαλαν φωτιά από νωρίς στον όμιλο του Ολυμπιακού.\nΔεν είναι οφθαλμαπάτη, ούτε έτυχε. Η Ντινάμο Ζάγκρεμπ ήταν η καλύτερη ομάδα στο γήπεδο και άξιζε απόλυτα αυτό που πήρε. Μπορεί το γκολ με το οποίο άνοιξε το σκορ (24’) να προήλθε από… τρίσποντη καραμπόλα ανάμεσα σε Πίβαριτς, Όξλεϊντ-Τσέμπερλεϊν και μπάλας (η μπάλα μπήκε στα δίχτυα από αυτογκόλ του Άγγλου μέσου), όμως οι Κροάτες μέχρι εκείνο το σημείο είχαν φάει μόλις μία φάση με τον Ζιρού. Ο Γάλλος έγινε αρνητικός πρωταγωνιστής, αφού η αποβολή του με ανόητη δεύτερη κάρτα (40’), άλλαξε για πάντα τις ισορροπίες.\nΟι Κροάτες συνέχισαν να δίνουν χώρο, αλλά ήταν φωτιά σε κάθε κόντρα. Σε μία από αυτές (47’) ο Σουντάνι σημάδεψε το δοκάρι, όμως 10 λεπτά αργότερα, ο Φερνάντες ήταν πιο εύστοχος. Με κεφαλιά στο πρώτο δοκάρι έπειτα από εκτέλεση κόρνερ του Πάουλο Μασάδο (57’) έκανε το 2-0 κι έστειλε στα ουράνια τους οπαδούς της ομάδας του.\nΟ... φρικαρισμένος Βενγκέρ έκανε τρεις ταυτόχρονες αλλαγές (μπήκαν οι Κάμπελ, Γουόλκοτ, Κοκλέν) κι αυτό έδωσε ενέργεια στους «κανονιέρηδες», που μείωσαν σε 2-1 με έξοχο πλασέ του Γουόλκοτ (79’), όμως το... πουλάκι είχε πετάξει! Οι Κροάτες με μαζική άμυνα κράτησαν την τεράστια νίκη με 2-1, σε ένα ιστορικό βράδυ, που θα μνημονεύεται για χρόνια από τους οπαδούς της!


Με τα γκολ οι επιλογές Σαββατοκύριακου | Betcosmos\n171 1 69 96 5 1,035 457 -134\nΕΛΛ1 28 Aug 2020\nΝωρίς, το βράδυ Σαββάτου (20:00), ο Απόλλων Σμύρνης υποδέχεται την Ξάνθη σε αγώνα ρεβάνς για τα μπαράζ παραμονής στην Super League. 1-0, νίκη για τον Απόλλωνα, στο πρώτο ματς, στην Ξάνθη. Μοναδικό θέμα για την αθηναϊκή ομάδα, η αγωνιστική απραξία από τις αρχές του περασμένου Μαρτίου. Ο προπονητής της Ξάνθης, με την πλάτη στον τοίχο, εάν υποβιβαστεί η ομάδα του θα απομακρυνθεί. Οι νεαροί παίκτες της ακριτικής αμάδας δείχνουν αγωνιστικότητα αλλά δύσκολο εάν μπορούν να καταφέρουν τη νίκη. Ο Απόλλων θα προσπαθήσει να ελέγξει το ρυθμό του ματς. Δεν έχει λόγο να ανοιχτεί, από τη στιγμή που έχει υπέρ του σκορ από το πρώτο ματς. Under.\nΤην Κυριακή απόγευμα, ρίχνεται στην μάχη της Ligue 1 της Γαλλίας, Μετς. Υποδέχεται την Μονακό που έφερε ισοπαλία στην πρώτη της εφετινή αναμέτρηση (2-2), με τη Ρεμς. Οι Μονεγάσκοι παρουσιάζουν αμυντικά κενά ενώ, επιθετικά τα πήγαν σαφώς καλύτερα. Στόχος για την Μετς η παραμονή. Μπορεί το ματς να οδηγηθεί σε over, σε απόδοση αουσάιντερ.\nΜετά από σίριαλ.. διαρκείας.. ο τελικός Κυπέλλου Ελλάδας θα γίνει την Κυριακή (21:00) στο ΟΑΚΑ με φιναλίστ ΑΕΚ και Ολυμπιακό. Στο παρελθόν οι δυο αντίπαλοι συγκρούστηκαν έξι φορές.Από τρεις κατακτήσεις έχουν οι δύο αντίπαλοι. Μία μόνο φορά, ακόμη, το 1966 κατακυρώθηκε υπέρ της ΑΕΚ, καθότι δεν αγωνίστηκε ο Ολυμπιακός λόγω διαμαρτυρίας. Και οι έξι αναμετρήσεις συνοδεύτηκαν από over. Οι πέντε από αυτές συνοδεύτηκαν από goal/goal.\nΣτο αγωνιστικό κομμάτι αλλαγές υπάρχουν στα ρόστερ και των δύο, κυρίως στην άμυνα. Ο πρωταθλητής Ολυμπιακός παραχώρησε τον Τσιμίκα στην Λίβερπουλ και τον Ομάρ στη Γαλατασαράι, τραυματίας ο Κούτρης (αρ. μπακ). Εκτός ο πορτιέρε Σα. Πιθανόν και ο Σεμέδο. Εκτός για την ΑΕΚ ο Βράνιες (στόπερ) καθώς τελείωσε ο δανεισμός του. Παραμένει ο Μάνταλος που δεν παραχωρήθηκε τελικά, στην Αλ Νασρ. Με περισσότερο αγωνιστικό ρυθμό ο Ολυμπιακός.\nΜε δύο επιθετικές ομάδες να αγωνίζονται, συνυπολογίζοντας την προϊστορία και τις απουσίες στην άμυνα, επιλέγουμε το over σε απόδοση αουτσάιντερ.\nΜε έφεση στο σκοράρισμα οι δύο ομάδες από την Β' Ολλανδίας, Άλμιρε Σίτι και Μάαστριχτ. Επιστροφή μετά την διακοπή του πρωταθλήματος και οι δύο ομάδες έδειξαν φρέσκιες στα φιλικά. Αλλαγή προπονητή στην Μάαστριχτ.


Αλλαγή ώρας 2021: Πότε πρέπει να γυρίσουμε τα ρολόγια μια ώρα πίσω - Η ΓΝΩΜΗ\nΕλλάδα Κοινωνία 27 Οκτώβριος 2021\tby news-room\t0Likes\nΤην Κυριακή 31/10, θα πραγματοποιηθεί η αλλαγή ώρας, καθώς θα γυρίσουμε τα ρολόγια μια ώρα πίσω κερδίζοντας μια ώρα ύπνου σε εφαρμογή της χειμερινής ώρας.\nΈτσι, από τα ξημερώματα της προσεχούς Κυριακής, η θερινή ώρα θα αποτελέσει παρελθόν και για φέτος, κάτι που σημαίνει πως τα ρολόγια γυρίζουν μια ώρα πίσω και όλοι μας κερδίζουμε μια ώρα ύπνου.\nΣύμφωνα με το υπουργείο Μεταφορών «ας υπενθυμίζουμε ότι, την Κυριακή 31 Οκτωβρίου 2021, λήγει η εφαρμογή του μέτρου της θερινής ώρας, σύμφωνα με την Οδηγία 2000/84 του Ευρωπαϊκού Κοινοβουλίου και του Συμβουλίου της EE 19/01/2001, σχετικά με τις διατάξεις για τη θερινή ώρα.\nΟι δείκτες των ρολογιών πρέπει να μετακινηθούν μία ώρα πίσω, δηλαδή από 04:00 π.μ. σε 03:00 π.μ.».\nΑναφορικά με το μέτρο της κατάργησης αλλαγής ώρας, φαίνεται πως έχει παγώσει εντελώς. Την οριστική κατάργηση της αλλαγής ώρας θα αποφασίσει το Συμβούλιο της ΕΕ, όπου συμμετέχουν οι αρμόδιοι υπουργοί και των «27», οι οποίοι είναι επιφυλακτικοί σχετικά με τη δυνατότητα προσαρμογής στα νέα δεδομένα το 2022.


Υπηρεσίες / Service espresso / Συντήρηση μηχανών espresso | Διακουμάκος\nΑρχική Σελίδα Υπηρεσίες / Service\nΟΛΟΚΛΗΡΩΜΕΝΟ SERVICE & ΥΠΗΡΕΣΙΕΣ ΜΕΛΕΤΩΝ ΓΙΑ ΤΑ ΜΗΧΑΝΗΜΑΤΑ ΠΟΥ ΔΙΑΘΕΤΟΥΜΕ\nΣτην Ι. Διακουμάκος έχουμε στόχο να καλύψουμε μεγάλο φάσμα των επαγγελματικών σας αναγκών. Και αυτό φιλοδοξούμε να το πετύχουμε με τις extra υπηρεσίες που σας προσφέρουμε.\nΤο SERVICE της εταιρείας μας συντηρεί και επισκευάζει όλες τις μηχανές espresso καφέ που κυκλοφορούν στην Ελληνική αγορά διαφόρων οίκων όπως: Astoria, Bezzera, Brasilia, Cimbali, Conti, Elektra, Faema, Futurmat – Ariete, Gaggia, Nuova Simonelli, Pavoni, Rancilio, San Marco, Spaziale, Wega κ.α.\nΕπίσης μηχανές παγοκύβων: Brema, Frimont, Simag, Scotsman, ITV, IMF, MasterFrost κ.α., καθώς και επαγγελματικών πλυντηρίων πιάτων/ποτηριών και οτιδήποτε έχει σχέση με το χώρο της εστίασης.\nΧρησιμοποιούμε, κατάλληλα πιστοποιημένα ανά οίκο, γνήσια ανταλλακτικά Ιταλίας με προσιτές τιμές. Οι εργασίες συντήρησης και επισκευής γίνονται επισταμένα από έμπειρους τεχνικούς που έχουν εκπαιδευτεί στην Ιταλία. Όλες οι επισκευαζόμενες μηχανές δοκιμάζονται διεξοδικά πριν τη παράδοση τους στους πελάτες για τη διασφάλιση της ορθής και απρόσκοπτης λειτουργίας τους και συνοδεύονται από εγγύηση service καλής λειτουργίας.\nΤο τμήμα service της εταιρίας μας λειτουργεί επί 3 δεκαετίες. Διαθέτουμε όλη την απαραίτητη εμπειρία αλλά και μεγάλη ποικιλία ανταλλακτικών για να μπορούμε να σας εγγυηθούμε ότι όλα τα προϊόντα που προμηθεύεστε από την εταιρία μας αποτελούν επένδυση για την επιχείρησή σας.\nΤο τηλεφωνικό μας κέντρο, είναι πάντα πρόθυμο να σας εξυπηρετήσει και να βοηθήσει στην λύση τυχόν προβλημάτων που ίσως σας παρουσιαστούν, και να απαντήσει στις απορίες σας.\nΤο εξειδικευμένο τμήμα της εταιρίας μας αναλαμβάνει εξ' ολοκλήρου την μελέτη και τον σχεδιασμό του επαγγελματικού σας χώρου μαζικής εστίασης. Είμαστε πάντα πρόθυμοι να σας εξυπηρετήσουμε, δημιουργώντας κατόψεις ή τρισδιάστατους σχεδιασμούς και προσφέροντας διάφορες εναλλακτικές λύσεις, με σκοπό την πιο λειτουργική χρήση του χώρου σας σύμφωνα με τις προσωπικές σας ανάγκες αλλά και τους κανονισμούς της υγειονομικής υπηρεσίας.\nBusiness Exchange - Ανταλλαγή επιχειρήσεων\nΟι πελάτες μας που θέλουν να πουλήσουν, να ανταλλάξουν ή να επεκτείνουν την επιχειρησιακή τους δραστηριότητα στο κλάδο της εστίασης μπορούν να μας το γνωστοποιήσουν.\nΛόγω της μακρόχρονης φήμης μας, σε Πανελλαδικό επίπεδο γινόμαστε αποδέκτες αντίστοιχων αιτημάτων, από νέους και υφιστάμενους πελάτες που μπορούμε να τους φέρουμε σε απευθείας επαφή.